My tu máme reálne o 150% predražené masky, predražené masky, ktoré vy ste účelovo zmenili podmienky súťažné, pretože sa robil spoločný tender. Rezort obrany si dal požiadavku nejakú technickú a vy ste účelovo tú technickú požiadavku zmenili bez toho, aby ste mali k tomu súhlas a tým pádom boli vysúťažené masky, ktoré sa nakupujú o 150% drahšie.

Denník SME v apríli 2011 upozornil na tender na dodanie plynových masiek. Podľa SME ministerstvo vnútra vyradilo dvoch z troch uchádzačov, ktorí za masky ponúkali 156 eur a 207 eur. Jedným z dôvodov na vyradenie bolo podľa ministerstva vnútra to,že nespĺňali požiadavku, že masky musia mať „ účinné zorné pole väčšie ako 90 percent prirodzeného zorného poľa “. Vyhrala ponuka za 390 eur/kus. Oproti najlacnejšej ponuke sa síce dosiahlo presne 150-percentné predraženie (pričom podľa SME "predpokladanú cenu za 13 584 masiek s príslušenstvom ešte pred začiatkom súťaže stanovili na 178,7 milióna korún (5,93 milióna eur). Vyhrala ponuka za 187,6 milióna (6,23 milióna eur), teda s cenou podobnou zadaniu, ale odlišnou od lacnejšej konkurencie" ). podmienky súťaže neboli podľa všetkého menené, ale nastavené od začiatku na 90-percentné zorné pole. Viac o kauze tendra na plynové masky si môžete prečítať tu .

SME SME tu


V rokoch 2006–2010, počas mojej prvej vlády, (...) spustili sme modernizáciu 21 futbalových štadiónov.

Modernizáciu 21 futbalových štadiónov spustila až druhá Ficova vláda v roku 2013, nie prvá, ako uvádza. Výrok preto hodnotíme ako nepravdivý. Sľuby o výstavbe 21 futbalových štadiónov prišli až počas druhej Ficovej vlády, konkrétne v roku 2013. V rokoch 2006-2010 išlo skôr o individuálnu podporu a prevažne o výstavbu zimných štadiónov, napríklad v Čani . Dátum zverejnenia analýzy: 26.02.2014 Naspäť Nahlásiť chybu

Sľuby o výstavbe
konkrétne
v Čani


Pán Pellegrini hlasoval za registrované partnerstvá.

Peter Pellegrini 19. októbra 2022 hlasoval za posunutie Návrhu zákona o partnerskom spolužití z dielne SaS do druhého čítania. Predložený návrh však do slovenského právneho poriadku nemal zaviesť právny inštitút registrovaného partnerstva, ale ponúkal len možnosť upraviť si niektoré životné aspekty so svojim partnerom či partnerkou u notára. Hajkovo tvrdenie, že Pellegrini hlasoval za registrované partnerstvá, hodnotíme ako zavádzajúce, keďže tento návrh možnosť uzavrieť registrované partnerstvo nevytváral.

Predložený návrh, ktorý mal doplniť zákon o občianskoprávnych vzťahoch, upravoval majetkové práva, oprávnenia osôb v oblasti dedenia, informovanosti o zdravotnom stave a nároku na ošetrovné, ale aj iné oblasti týkajúce sa majetkových a iných práv spolužijúcich partnerov. Návrh napríklad umožňoval spolužijúcim partnerom využitie bezpodielového spoluvlastníctva.

Návrh zákona bol adresovaný na osoby žijúce v spoločnej domácnosti a bol koncipovaný rodovo neutrálne, to znamená, že mal umožňovať uzatvorenie partnerského spolužitia tak ako medzi osobám rôzneho aj rovnakého pohlavia. Návrh zákona do druhého čítania po hlasovaní v NR SR neprešiel.

Za návrh hlasovali aj ďalší poslanci strany Hlas-SD, ktorí sú dnes ministrami, a to napríklad minister vnútra Matúš Šutaj Eštok, minister práce, sociálnych vecí a rodiny Erik Tomáš, minister investícií, regionálneho rozvoja a informatizácie Richard Raši, ale aj vicepremiér pre plán obnovy a eurofondy Peter Kmec. Naopak lídri súčasnej vlády zo strany Smer-SD ako Robert Fico, Juraj Blanár, Ľuboš Blaha, Boris Susko, Ladislav Kamenický, či Richard Takáč síce boli prítomní, ale nehlasovali. KDH v tomto období nebolo súčasťou NR SR.

hlasoval
občianskoprávnych
upravoval
bol adresovaný
hlasovali


V Česku majú 80 percentnú chybovosť žiadosti. U nás sme hlboko pod päťdesiatimi percentami.

Slovensko má 40-percentnú chybovosť pri žiadostiach o príspvky firmám, podnikateľom a zamestnancom zasiahnutým koronavírusom. Česko malo 80 percentnú chybovosť v týždni od 6. do 13. apríla. V čase relácie - t.j. 16. mája 2020 - bola chybovosť v Česku na úrovni 17 percent. Keďže Milan Krajniak vzal do porovnania správne čísla no z rôznych časových období a jeho záver z takéhoto porovnania skresľuje skutočnosť, hodnotíme jeho tvrdenie ako zavádzanie. „ Odhadujeme, že chybovosť sa pohybuje na úrovni okolo 40 %. Nejde však o zásadné chyby, sú to skôr drobné chyby v údajoch, poprípade chýbajúce údaje a podobne,” uviedlo slovenské Ministerstvo práce , sociálnych vecí a rodiny pre portál Demagóg.SK 28. mája 2020. Z čísel zverejnených rezortom vyplýva, že k 15. aprílu bola chybovosť 52 percentná, keďže z 22 524 došlých žiadostí žiadatelia vyplnili správne 11 756 Podľa údajov Ministerstva práce a sociálnych vecí Českej republiky bola chybovosť pri podávaní žiadostí v programe Antivirus (česká verzia nástroja Kurzarbeit) v týždni od 6. apríla 80 percentná; od 13. apríla 63 percentná; od 20. apríla 38 percentná; od 27. apríla 28 percentná; od 5. mája 27 percentná a od 11. mája 17 percentná.

Ministerstva


Nebolo nič vyplatené, ani jedno euro Samuel Vlčan nedostal. Po druhé, NAKA koná. (...) A po tretie. Nič zatiaľ neskončilo. To je to dôležité povedať. Sú tie kontroly, bežia.

Kauza Vlčanovej dotácie sa týka vyplatenia eurofondov, ktoré Ministerstvo životného prostredia pridelilo firme Reko Recycling vtedajšieho ministra pôdohospodárstva Samuela Vlčana. Ten kvôli jej medializácií odstúpil z funkcie, ale vyjadril sa, že firma si dotáciu ponechá.

Polícia na svojom Facebooku potvrdila , že poskytnutú dotáciu v súčasnosti preveruje Národná kriminálna agentúra.

Ministerstvo životného prostredia 3. 5. 2023 informovalo agentúru TASR, že žiadne prostriedky ešte firme Reko Recycling neboli uvoľnené, aj keď zmluvu podpísali už koncom roku 2022.

O dočasnom nevyplatení dotácie firme exministra Vlčana informoval aj expremiér Eduard Heger spolu s vtedajším dočasne povereným ministrom životného prostredia Jánom Budajom. Podobne situáciu opísal aj exminister obrany Jaroslav Naď v podcaste V redakcii, kde povedal (od 4:55), že dotácia by podľa zákona nemala byť vyplatená skôr ako v júli.

Podľa Úradu vlády by mala dotácia ešte pred vyplatením prejsť ďalšími slovenskými a európskymi kontrolnými mechanizmami, nešpecifikovali však, akými.

Minister životného prostredia Ján Budaj informoval 4. 5. 2023, že priebeh posudzovania žiadateľov o príspevok bude podrobený auditu.

pridelilo
vyjadril
potvrdila
informovalo
informoval
povedal
Úradu vlády
informoval


Ste jeden z mála (kto tvrdí že Grécko je na tom veľmi zle, pozn.), IMF, EK, Rada ministrov financií, majú na to iný názor tvrdia niečo úplne iné.

IMF a Európska komisia sa zhodli na tom, že grécka ekonomika sa začína stabilizovať. Vyhlásenie ministrov financií eurozóny (Eurogroup) z 1. apríla 2014: "The Eurogroup welcomes the conclusion of the fourth review mission under the second macroeconomic adjustment programme for Greece. The Eurogroup reiterates its appreciation for the efforts made by the Greek citizens and notes with satisfaction that the fiscal performance is on track to exceed the programme targets in 2013 and meet them in 2014, allowing Greece to provide additional financing for debt servicing and to undertake some one-off spending in 2014 to bolster social cohesion. Good progress is also being made on structural reforms." Vyhlásenie Európskej komisie, ECB a IMF: "The mission and the authorities agreed that the economy is beginning to stabilize and is poised for a gradual resumption of growth, broadly in line with our previous projections. Prices are adjusting and inflation remains well below the euro area average." Sulík v debate hovoril o zlom stave v Grécku: "Stačí si pozrieť výkazy gréckeho štatistického úradu, sú dostupné na webe, tam tie dlhy skrátka rastú, daňové príjmy klesajú, nezamestnanosť je 26-27 percent, priemyselná produkcia na úrovni 70 rokov." Dátum zverejnenia analýzy: 28.04.2014 Naspäť Nahlásiť chybu

Vyhlásenie Vyhlásenie


Za prvý polrok štatistika hovorí, že na trhu práce sa umiestnilo 135 tisíc ľudí. To znamená, našlo novú prácu.

Podľa ÚPSVaR za prvý polrok 2013 (január - jún) je počet vyradených uchádzačov o zamestnanie 155 668 (odtok nezamestnaných).

ÚPSVaR ÚPSVaR


Tento výrok hodnotíme ako pravdivý, pretože Smer spolu s KDH prijali ústavnú zmenu týkajúcu sa manželstva a taktiež týkajúcu sa zmien v súdnictve.

Ústavná zmena
Zmeny v súdnictve
tu
dohoda


...povedzme si, v roku 2016. Akú mala polícia dôveryhodnosť? Skoro 50%. O koľko klesla? A práve teraz, keď od tej doby, samozrejme, máme tu politikov, ktorí neustále útočia, a zoberte si napríklad. No však hovorím, že skoro 50%.

Na základe údajov Eurobarometra polícii v roku 2016 verilo 47% Slovákov, kým v roku 2018 jej verilo 38% respondentov. Výrok Bélu Bugára hodnotíme ako pravdivý. Hodnota dôvery v políciu bola podľa Eurobarometra ( .pdf , s. 36) v roku 2016 na úrovni 47%. Eurobarometer z roku 2018 (. pdf , s. 41) ukazuje pokles dôvery v políicu v Slovenskej republike o 9 p.b. ( na úroveň 38%). Spomedzi krajín V4 je dôvera v políciu dlhodobo najnižšia práve na Slovensku. Kým v ostatných krajinách dochádza k nárastu (s výnimkou Maďarska, kde dôvera v minulom roku mierne poklesla), na Slovensku došlo k výraznému poklesu dôvery v políciu. if("undefined"==typeof window.datawrapper)window.datawrapper={};window.datawrapper["1FFjR"]={},window.datawrapper["1FFjR"].embedDeltas={"100":238,"200":212,"300":185,"400":185,"500":185,"700":185,"800":185,"900":185,"1000":185},window.datawrapper["1FFjR"].iframe=document.getElementById("datawrapper-chart-1FFjR"),window.datawrapper["1FFjR"].iframe.style.height=window.datawrapper["1FFjR"].embedDeltas[Math.min(1e3,Math.max(100*Math.floor(window.datawrapper["1FFjR"].iframe.offsetWidth/100),100))]+"px",window.addEventListener("message",function(a){if("undefined"!=typeof a.data["datawrapper-height"])for(var b in a.data["datawrapper-height"])if("1FFjR"==b)window.datawrapper["1FFjR"].iframe.style.height=a.data["datawrapper-height"][b]+"px"}); Dátum zverejnenia analýzy: 01.10.2018 Naspäť Nahlásiť chybu

( .pdf pdf


(...) kým rast HDP je taktiež teda jednoznačný, ale taktiež je jasný pokles hrubého národného príjmu.

Hrubý domáci produkt, hoci počas krízy poklesol, v posledných kvartáloch skutočne rastie , rovnako tak hrubý národný dôchodok vykázal pred pár rokmi mierny pokles, no každým rokom rastie. Berényiho výrok preto hodnotíme ako nepravdivý.

rastie
Hrubý domáci produkt
hrubý národný produkt
hrubý národný príjem


Z tých 1,5 miliardy €, čo nám podarilo zvýšiť rozpočet na tento rok. Práve kvôli tomu, že lepšie vyberáme dane a ľudia teda platia viacej daní aj vzhľadom na na infláciu.

Slovensko podľa posledných údajov z roku 2021 zaznamenalo zvýšenie efektivity výberu daní, keď v porovnaní s rokom 2020 znížilo daňovú medzeru o 4,7 percentuálneho bodu. Inflácia v porovnaní s rokom 2021 výrazne narástla, aktúalne sa pohybuje na hodnote 14%, čo tiež spôsobuje daňový nadvýber .

Vďaka týmto vplyvom mohla dňa 18. októbra NRSR schváliť novelu zákona o štátnom rozpočte a tým zvýšila príjmy aj výdavky tohtoročného rozpočtu o 1,5 miliardy eur. Výrok preto hodnotíme ako pravdivý.

zaznamenalo Inflácia nadvýber schváliť


Európsku úniu, ktorá si založí ruky a iba sa prizerá a potom maximálne prijme rozhodnutie, že no však keď sa sem teda dostanú tí migranti, tak tí, ktorí ich nezoberú, tak poskladajú sa 22.000 eur na hlavu jedného migranta, lebo tak teda my máme deravé hranice.

Po dlhých vyjednávaniach dospela Rada EÚ k dohode na novom migračnom pakte. Systém povinných kvót v ňom vystriedal princíp solidarity, pri ktorom majú krajiny na výber z možností – buď sa budú podieľať na relokácii, alebo budú podporovať túto relokáciu finančne. Za každého migranta, ktorého krajiny odmietnu prijať by mali v rámci solidarity zaplatiť sumu 20-tisíc eur, čo by malo pokryť náklady na zabezpčenie návratu takejto osoby. Je však zavádzajúce tvrdiť, že princíp solidarity je jediným opatrením, ktorým EU bojuje proti ilegálnej migrácii. V rámci EÚ funguje agentúra Frontex, ktorej hlavnou úlohou je ochrana vonkajších hraníc EÚ a Schengenského priestoru. Existuje taktiež viacero dokumentov a stratégií, ktoré sa nelegálnej migrácii venujú. Výrok preto hodnotíme ako zavádzajúci.

Vo štvrtok 8. júna schválili ministri vnútra EÚ svoju pozíciu k migračnému paktu. Aj keď návrh neobsahuje povinné kvóty, Slovensko sa pri hlasovaní zdržalo , zatiaľčo Poľsko s Maďarskom hlasovali proti.

Nová dohoda na pôde EÚ tak nahradila princíp kvót novým princípom povinnej solidarity , kedy majú krajiny na výber z možností pri riešení migrácie – buď sa budú podieľať na relokácii alebo budú podporovať túto relokáciu finančne.

Pakt EÚ o migrácii a azyle obsahuje takzvaný mechanizmus solidarity, ktorý sa zameriava na premiestňovanie alebo sponzorovanie návratov. V rámci sponzorovania návratu členské štáty poskytnú členskému štátu, ktorý sa ocitol pod tlakom, všetku potrebnú podporu, aby urýchlene vrátil tie osoby, ktoré nemajú právo na pobyt. V rámci takejto solidarity by mali štáty platiť 20-tisíc eur za každého migranta, ktorého odmietnu prijať.

Nový pakt o migrácii a azyle predstavila ešte v septembri 2020 predsedníčka Európskej komisie Ursula von der Leyenová. Dôvodom bol fakt, že dovtedajší azylový systém dostatošne nefungoval.

Princíp povinnej solidarity však nepatrí k jediným opatreniam, ktoré Únia prijala na boj proti ilegálnej migrácii. V rámci EÚ funguje Európska agentúra pre pohraničnú a pobrežnú stráž (Frontex), ktorej úlohou je ochrana vonkajších hraníc EÚ a Schengenského priestoru. Medzi jej hlavnú náplň patrí boj proti ilegálnej migrácii, obchodu s ľuďmi a infiltrácii teroristov, harmonizácia hraničných kontrol a sprostredkovanie spolupráce medzi pohraničnými orgánmi jednotlivých štátov.

Únia prijala aj viacero strategických dokumentov na vysporiadanie sa s migráciou. Medzi tie najdôležitejšie patria Stratégia EÚ pre dobrovoľný návrat a reintegráciu , Oznámenie o efektívnejšej návratovej politike v Európskej únii , Akčný plán EÚ proti pašovaniu migrantov na roky 2015-2020 ale aj mnoho ďalších.

schválili

zdržalo

princípom povinnej solidarity

Pakt EÚ o migrácii a azyle

platiť

predstavila

úlohou

strategických dokumentov


...čo sa týka samotnej daňovej kontroly, to je predmetom daňového tajomstva...

Daňová kontrola je podľa zákona č. 563/2009 Z. z. o správe daní predmetom daňového tajomstva. Výrok Andreja Kisku hodnotíme ako pravdivý.

Zákon č. 563/2009 Z. z. o správe daní upravuje podmienky a postup pri daňovej kontrole. Podľa § 44 ods. 1 tohto zákona prostredníctvom daňovej kontroly „ správca dane zisťuje alebo preveruje skutočnosti rozhodujúce pre správne určenie dane alebo dodržiavanie ustanovení osobitných predpisov." Daňová kontrola spadá pod pojem "správa daní" (§ 2 pís. a).

§ 11 ods.1 zakotvuje, že predmetom daňového tajomstva je akákoľvek informácia týkajúca sa daňového subjektu pri správe daní. Podľa § 11 ods. 2 je daňové tajomstvo „ povinný zachovávať každý, kto sa ho dozvedel." § 11 ods. 5 – 7 zakotvujú prípady, v ktorých nedochádza k porušeniu daňového tajomstva.

zákona Zákon zistila


Rekord sme mali v roku 2010, kedy rozdiel medzi dovozom a vývozom (zahraničná obchodná bilancia s agropotravinárskymi komoditami. , pozn.) bol viac ako 1 miliarda v neprospech. Slovenska.

Obchodná bilancia v agropotravinárstve bola po zaokrúhlení 1 miliarda v neprospech Slovenska, čo predstavuje skutočne rekord za nami sledované obdobie. Z. Simon uvádza, že táto bilancia mala byť negatívna vyše 1 mld. euro, čo je neprimerané vylepšovanie argumentu, preto výrok hodnotíme ako zavádzajúci. Podľa informácií zverejnených Štatistickým úradom SR bol v obchodnej bilancii v rámci agropotrovinárskych komodít v roku 2012 výsledok približne 374 miliónov euro v neprospech Slovenska. V roku 2011 bol tento negatívny výsledok ešte oveľa vyšší, 737 miliónov euro v neprospech Slovenska. V roku 2010 , tak tento ukazovateľ dosiahol približnú hodnotu 960 miliónov euro v neprospech Slovenska. Uvádzame prehľad obchodnej bilancie v agropotravinárskom sektore vychádzajúci zo štatistík ŠÚ SR. Medzi agropotravinárske komodity zaraďujeme živočíšne, rastlinné výrobky, živočíšne a rastlinné tuky, oleje, vosky a výrobky potravinárskeho priemyslu. Rok obchodná bilancia v agropotravinárstve (mil. euro) 2006 - 561 2007 - 694 2008 - 871 2009 - 850 2010 - 960 2011 - 738 2012 - 368 Ministerstvo pôdohospodárstva a rozvoja vidieka každoročne publikuje informáciu o zahraničnom obchode Slovenskej republiky s poľnohospodárskymi a potravinárskymi výrobkami. Podľa informácie (s. 2) Za rok 2010 bolo saldo agropotravinárskeho sektoru - 957 mil. euro a v roku 2011 - 762 mil. euro . Dátum zverejnenia analýzy: 04.03.2013 Naspäť Nahlásiť chybu

Štatistickým úradom
2010
štatistík
informácie


Ale my sme zakročili, počkajte (pri pochode maďarskej gardy na Slovensku, pozn.).

Ako uviedli hnonline.sk "Premier Robert Fico oznámil včera Slovensku varovnú správu- maďarskí extrémisti nás ohrozujú, majú u nás naplánované nábory nových ľudí. Kvôli stúpajúcim aktivitám extrémistov na našom území mimoriadne zasadala Bezpečnostná rada."

hnonline.sk


Sme jedna z mála krajín ako nie jediná okrem, pardon, ešte Švédi, ktorí zvýšili dávky pre rodinu.

V priemere sa výdavky v rodinnej politike zvýšili, ale neplatí to pre každú rodinu: Je pravda, že v niektorých oblastiach sa finančná podpora zvýši (Matky, ktoré porodia dvojičky, trojičky či viac detí, dostanú vyšší rodičovský príspevok. Pri každom jednom dieťati si polepšia o 25 percent.) v iných prípadoch zníži. Okrem 3/4 rodín, ktorých sa zvýšenie rodičovskej dotkne pozitívne, je tu 1/4 rodín, ktorým sa príspevok zníži. Príspevok na starostlivosť o dieťa, ktorý mal byť 300 eur, bude nakoniec nižší a to 230 eur mesačne. Údaje o švédskom zvyšovaní sa nám nájsť nepodarilo.

niektorých oblastiach


Ale samozrejme, že áno. Návrh jedného z poslancov ma prekvapil, zaskočil nepríjemne, ale pravdou zostáva i to, že keď prišlo k hlasovaniu (o generálnom prokurátorovi koncom roku 2010 pozn.), tak 6 koaliční poslanci nehlasovali.

I. Radičová hovorí pravdu o hlasovaní o generálnom prokurátorovi. Tretie hlasovanie, kedy kandidoval Jozef Čentéš a Dobroslav Trnka (2. decembra 2012) napriek predchádzajúcej dohode koalície o spoločnom kandidátovi J. Čentéšovi nakoniec neprešlo. Za J. Čentéša hlasovalo 73 poslancov, 6 poslancov koalície preto nemohlo za Čentéša hlasovať. Koalícia disponovala 79 hlasmi .

predchádzajúcej dohode koalície
6 poslancov
79 hlasmi


Medzitým domáci výrobcovia nám už začínajú šiť (rúška - pozn.),

Štát si nechal šiť rúška od slovenskej firmy Zornica Banko Fashion. Správa štátnych hmotných rezerv má s ňou uzavretú zmluvu na 650-tisíc chirurgických masiek v hodnote 1 755 000 eur. Tvrdenie Petra Pellegriniho hodnotíme ako pravdivé.

nechal zmluvu


Niekedy sme vedeli elektrárne stavať za 2,8 miliardy taký blok...

Dostavba tretieho a štvrtého bloku Atómovej elektrárne Mochovce by mala podľa momentálnych odhadov stáť 5,4 miliardy eur, čo je oproti roku 2008, keď sa plánovaná cena dostavby pohybovala okolo sumy 2,8 miliardy, takmer dvojnásobok. Túto cenu mal pravdepodobne na mysli aj Andrej Danko, pretože nijaký iný blok našich dvoch jadrových elektrární nestál 2,8 miliardy eur. Keďže to bol, však len plán, ktorý sa nakoniec nevyplnil, výrok hodnotíme ako nepravdivý.

odhadov
stála
začala
najnovšie
Enel
EPH
participuje
Škoda Jaderné strojírenství
Atomstrojexport
Inžinierske stavby Košice


Od roku 2004 som bol 5 a pol roka v Bruseli ako komisár...

Výrok o pôsobení Jána Figeľa vo funkcii eurokomisára hodnotíme ako pravdivý. Od 01. mája 2004 do 21. novembra 2004 bol členom Európskej komisie spoluzodpovedným za oblasť podnikania a informačnej spoločnosti. Následne na to bol od 22. novembra 2004 do 31. decembra 2006 členom Európskej komisie, ktorý zodpovedal za vzdelávanie, odbornú prípravu, kultúru a viacjazyčnosť a napokon od 01. januára 2007 do 30. septembra 2009, kedy podal demisiu, bol členom Európskej komisie zodpovedným za vzdelávanie, odbornú prípravu, kultúru a mládež ( Úrad vlády SR ). Keďže v Bruseli pôsobil 5 rokov a 5 mesiacov, hodnotíme výrok ako pravdivý.

Úrad vlády SR


...projekt, ktorý sa nazýva Eastring, čo by znamenalo, že by (plyn, pozn.) nešiel v prípade, že by došlo prerušenie tranzitu cez Ukrajinu, že plyn by išiel Ruská federácia -Turecko a potom z Turecka by išiel Eastring, to je Bulharsko, Rumunsko, Maďarsko, Slovensko, aby sme aspoň časť plynu dostali do našej rúry, do nášho plynovodu, pretože strácame inak stámilióny eur na tranzitných poplatkoch.

V prípade zrušenia tranzitu ruského plynu cez Ukrajinu a Slovensko do európskych krajín a neexistencie inej alternatívy prepravy cez Slovensko by ročné straty v prípade Slovenskej republiky predstavovali približne 160 miliónov eur. Pri vybudovaní projektu Eastring podľa súčasného plánu by Slovensko v takomto prípade mohlo do určitej miery takéto straty nahradiť, keďže projekt by sa dal do budúcna využiť práve aj na prepravu plynu európskym krajinám cez Slovensko, z čoho by malo Slovensko aspoň určité zisky v podobe tranzitných poplatkov. Vzhľadom na to, že súčasný zisk z prevádzky plynovodu sa skutočne pohybuje v stovkách miliónov eur hodnotíme výrok ako pravdivý. V roku 2020 by mala prestať platiť dohoda medzi Ruskom a Ukrajinou o preprave ruského plynu cez Ukrajinu do Európy. V prípade jej neobnovenia existujú obavy, na ktoré naráža vo svojom výroku aj premiér Fico, že spoločnosť Eustream a teda aj Slovensko, ktoré je jej 51% vlastníkom, by mohlo prísť o zisk z tranzitných poplatkov, ktorý dosahuje vďaka preprave tohto plynu cez slovenské územie. Takéto informácie prináša napríklad denník Pravda .

Pravda
Denníka N
Výročnej správy
Výročnej správy
O 5 minút 12
V politike
48%
2014
predpokladaný
Eastring
Euractiv
Karel Hirman


Vieme, že aj teda keď už bola celkom zrušená vlastne rovná daň, tak toto prostredie sa nijako nezblížilo (rozdiel medzi chudobnými a bohatými, pozn.).

Podla analýzy Rady pre rozpočtovú zodpovednosť sa však zmeny " najviac dotkli domácností, ktoré patria medzi 40 percent s najlepšími príjmami. Na druhej strane, zmeny boli nepatrné u domácností s najnižšími disponibilnými príjmami. "

Naviac, z nedávnej analýzy Trendu vyplýva, že " pravdepodobnosť zamestnania sa a rovnako aj odpracované hodiny (existujúcich zamestnancov) klesnú iba minimálne. Následkom je mierne zvýšenie (0,1%) miery nezamestnanosti. Výsledky naznačujú, že v dlhodobom horizonte môže táto zmena znížiť úroveň HDP o 0,4%. "

Aj napriek tomu, že " najmenšie rozdiely v príjmoch medzi najbohatšími a najchudobnejšími sú v Dánsku, Slovinsku, na Slovensku a v Nórsku ", " príjmovú nerovnosť (na Slovensku, pozn.) odhaľujú aj ďalšie ukazovatele. „Horných 10 % obyvateľov zarábalo viac ako 1 452 eur v hrubom. Decilový podiel, teda podiel minimálnych miezd horných 10 % a maximálnych miezd dolných 10 %, bol 3,8. "

Čo sa samotnej chudoby na Slovensku týka, ohrozených ňou bolo " na Slovensku v roku 2014 12,6 percenta obyvateľov, čo predstavuje 660-tisíc osôb. V porovnaní s predchádzajúcim rokom nastal mierny pokles počtu osôb ohrozených chudobou, a to o 0,2 percentuálneho bodu. "

Gini 2012 Zrušenie Správa Trendu nerovnosť chudoby


Tak len jedna jediná veta, už sme všetci zabudli, keď pán Mečiar nominoval do Transpetrolu mladého Rezeša. To už sme všetci na to zabudli a vtedy dokonca hrozilo, že v priebehu niekoľko málo minút sa rozhodla vláda, určite sa konala koaličná rada. Takže ešte raz opakujem, netvárme sa, že sme tu všetci pápežskejší ako pápež. Konal tak, že riešil tento jediný individuálny prípad, táto vláda.

"Mimoriadne valné zhromaždenie v pondelok (20. novembra) odsúhlasilo zmeny slovenských zástupcov v predstavenstve aj dozornej rade Transpetrolu. Novými členmi predstavenstva spoločnosti Transpetrol a.s. sa stali..., novými členmi dozornej rady sa stali okrem Júliusa Rezeša aj..." SITA z dňa 23. novembra 2006: "Nominant ĽS-HZDS na člena dozornej rady v spoločnosti Transpetrol Július Rezeš zostane napriek nesúhlasu premiéra Roberta Fica v tejto funkcii. Predseda vlády pritom po stredajšom (22. novembra) rokovaní koaličnej rady uviedol, že predsedovi ĽS-HZDS Vladimírovi Mečiarovi opakovane povedal, že s nomináciou Rezeša zásadne nesúhlasí a požiadal ho, aby bol z dozornej rady Transpetrolu stiahnutý. "Na to som dostal odpoveď, že ide o nomináciu HZDS a že nesúhlasia s jeho stiahnutím a berú na seba celú zodpovednosť za nomináciu tohto človeka do Transpetrolu. Týmto sa pre mňa záležitosť skončila," povedal Fico." Július Rezeš vydržal v dozornej rade Transpetrolu od 20.novembra 2006 až do 2. novembra 2010.

odsúhlasilo
SITA
dozornej rade


KSK je zodpovedný za dvojtisícovú sieť ciest druhej a tretej triedy.

Výrok hodnotíme ako pravdivý. Cesty druhej a tretej triedy majú v Košickom samosprávnom kraji dokopy 2006 km za ktoré je zodpovedná Správa ciest KSK .

Cesty KSK


To je fakt, je to fakt a napriek tomu, že premiér Heger tu môže tvrdiť niečo opačné, som rád že aspoň niekto sa našiel v koalícii, ktorý to povedal, že jednoducho nebola vláda pripravená na tretiu vlnu, potvrdil to aj šéf lekárskeho združenia, pán Visolajský, ktorý hovoril presne ako povedal aj môj kolega, že jednoducho vláda s nimi odmietala komunikovať, napriek tomu, že lekári prichádzali s návrhmi riešení, že ako sa pripraviť na tú tretiu vlnu, odmietli to  urobiť.

Počas leta 2021 premiér Heger viackrát zopakoval pripravenosť slovenských nemocníc na tretiu vlnu koronavírusu. Po tom, čo boli v novembri prijaté nové opatrenia na zabránenie šírenia vírusu, zaznela kritika z úst lekára Petra Visolajského. Vyčítal vláde nedostatočnosť opatrení a neskôr aj zlú komunikáciu smerom k lekárom. Preto hodnotíme výrok ako pravdivý. Predseda vlády Eduard Heger počas leta 2021 kontroloval pripravenosť viacerých nemocníc na očakávanú tretiu vlnu pandémie. Napríklad na adresu bojnickej (čas 1:20) či novozámockej nemocnice sa vyjadril, že sú pripravené na tretiu vlnu, najmä vďaka možnej reprofilizácií lôžok. Podobne sa vyjadril (čas 4:45) na adresu ostatných nemocníc. S prebiehajúcou treťou vlnou vláda v novembri prijala opatrenia na zabránenie prenosu koronavírusu, tie sa však podstatne líšili od návrhu konzília odborníkov. Slabé opatrenia kritizoval člen konzília a lekár Peter Visolajský, podľa ktorého „vláda ani ministerstvo zdravotníctva sa z druhej vlny nepoučili. Tieto opatrenia sú síce potrebné, ale obávam sa, že na zvrátenie stavu nestačia.” Vláda spomedzi všetkých navrhovaných opatrení prijala iba jedno a to vyžadovanie Covidpassov na vstup do zamestnania. Ku kvalite komunikácie zo strany vládnych inštitúcií sa Visolajský taktiež vyjadril a to v rozhovore z 15. novembra 2021. Kritizoval, že premiér Heger sa s nimi od leta nestretol ani raz. Preberať chceli najmä situáciu odchádzajúcich lekárov a sestier či pripravovanú reformu zdravotníctva.

bojnickej novozámockej vyjadril prijala kritizoval rozhovore


Dnes už viac ako 50 významných firiem je úzko spojených s našimi školami.

Hoci neuvádzame výpočet všetkých firiem, s ktorými stredné odborné školy v ŽSK spolupracujú, je zrejmé, že počet je viac ako 50. Výrok hodnotíme ako pravdivý. Stredná priemyselná škola stavebná v Žiline uverejnila zoznam svojich partnerov. Spolu ich je 44. Stredná odborná škola strojnícka v Kysuckom novom meste spolupracuje s ďalšími piatimi firmami. Podobne aj Stredná odborná škola svätého Jozefa Robotníka Žiline spolupracuje s viacerými firmami za čo bola odmenená aj cenou týždenníka Trend. Dátum zverejnenia analýzy: 31.10.2013 Naspäť Nahlásiť chybu

uverejnila spolupracuje spolupracuje


Keď sme robili teraz veľké tendre na obstarávanie hardwaru a softwaru, prizvali sme novinárov, ale aj verejnosť, aby boli súčasťou výberovej komisie, aby mohli podrobne monitorovať výbery.

MV SR ponúklo verejnosti miesta pozorovateľov minimálne v prípade dvoch tendrov. Jedná sa konkrétne o 15595 - MUT , súťaž na predmet nadlimitnej zákazky Technické zariadenia a 15598 - MDS , súťažný dialóg na predmet nadlimitnej zákazky Služby informačných technológií. itlacovespravy.sk , 17. januára 2013: "V záujme zabezpečenia nadštandardnej transparentnosti verejný obstarávateľ oznamuje verejnosti, že má záujem vymenovať do hodnotiacej komisie členov komisie bez práva vyhodnocovať ponuky - pozorovateľov , v počte 3 pozorovatelia v každej hodnotiacej komisii. V prípade záujmu viacerých osôb budú z predložených žiadostí pozorovatelia vyžrebovaní." Záujemca musí splniť nasledovné podmienky:

15595 - MUT
15598 - MDS
itlacovespravy.sk


Opakujem ale, že je to zvýšenie spotrebných daní,ktoré bolo viacmenej už v zákone (o tabaku a tabakových výrobkoch, pozn.) aj zakotvené ešte predchádzajúcou vládou, len malo platiť neskôr.

Momentálne je v platnosti Zákon o tabakových výrobkovh 335/2011 (pdf.) s účinnosťou od 1. novembra 2011, ktorým sa vyčleňujú tabakové výrobky zo zákona o potravinách. Je pravda, že bývalá vláda plánovala zvýšiť zdanenie tabakových výrobkov v dvoch krokoch, v prvom kroku od 1. februára 2012 a následne od začiatku marca 2013. Konkrétne špecifická časť spotrebnej dane z cigariet by mala v stúpnuť z 55,7 eura na 58 eur na tisíc kusov a minimálna sadzba dane z 85 eur na 88,5 eura na tisíc kusov cigariet. Dôvodom bola snaha vyhnúť sa cenovým rozdielom v okolitých krajinách.

plánovala zvýšiť zdanenie

SME.sk


Tie výpovede tu máme teraz, nielen tak náhodou z ničoho nič, máme ich tu preto, lebo vláda začala konsolidovať a škrtla zdravotníctvu peniaze. Tá istá vláda, ktoré rovnaké peniaze poslala na ministerstvo športu, že nech vznikne ministerstvo športu, teraz posiela peniaze, než vznikne olympijský štadión v Šamoríne.

Vláda v septembri 2024 v rámci konsolidácie navrhla šetrenie na platoch zdravotníckych pracovníkov vo výške 259 miliónov eur . LOZ v reakcii vyhlásilo, že vláda porušuje memorandum z roku 2022, ktoré upravovalo aj podmienky rastu platov lekárov. Rozpočet ministerstva cestovného ruchu a športu na rok 2024 je 236 miliónov eur . Na výstavbu multifunkčnej športovej arény v Šamoríne vláda vyčlenila 20 miliónov eur . Výrok preto hodnotíme ako pravdivý.

V septembri 2024 vláda v rámci konsolidačného balíčka predstavila zámer ušetriť 259 miliónov eur na platoch zdravotníckych pracovníkov. V roku 2025 mali platy zdravotníckych pracovníkov stúpnuť o 9,66 %, v konsolidačnom balíčku vláda navrhla zvýšiť ich platy o 3 %.

Toto vládne opatrenie kritizovalo Odborové združenie sestier a pôrodných asistentiek aj Lekárske odborové združenie (LOZ). Šéf LOZ Peter Visolajský vyzval vládu, aby pokračovala v plnení memoranda z roku 2022, ktoré LOZ podpísalo s vládou Eduarda Hegera. K tejto dohode prišlo po tom, čo výpovede podalo viac ako 2100 lekárov a lekárok.

Minister zdravotníctva Kamil Šaško 18. októbra oznámil , že vláda vyčlení na platy zdravotníckych pracovníkov ďalších 100 miliónov eur. Na základe návrhu sa na úroveň pred konsolidáciou mali vrátiť zvýšenia platov záchranárov a zdravotných sestier. Lekárom sa mali platy zvýšiť o 6,4 % oproti pôvodným 9,66 %.

29. októbra šéf Lekárskeho odborového združenia (LOZ) na tlačovej konferencii ohlásil , že lekári po celom Slovensku začali podávať výpovede. LOZ zopakovalo svoju požiadavku, aby vláda plnila memorandum z roku 2022.

Parlament dňa 11.12. schválil novelu zákona, ktorou chce vláda zabezpečiť dostupnosť ústavnej zdravotnej starostlivosti. Novela zákona umožní v prípade kritickej nedostupnosti zdravotnej starostlivosti vyhlásiť mimoriadnu udalosť, počas ktorej budú zdravotníci povinní poskytovať zdravotnú starostlivosť. Novela tiež zavádza nové skutkové podstaty trestného činu porušovania povinností za mimoriadnej situácie a trestného činu vyhýbania sa výkonu povinnosti za mimoriadnej situácie. Zdravotníkom bude za spáchanie týchto trestných činov hroziť trest odňatia slobody na jeden rok a v prípade, že príde k ujme na zdraví alebo smrti pacienta až na päť rokov.

Memorandum ( .pdf ) s LOZ podpísala vláda Eduarda Hegera 30. novembra 2022. V tomto dokumente sa vláda zaviazala plniť niekoľko bodov na zlepšenie stavu slovenského zdravotníctva. Išlo napríklad o zmenu financovania zdravotníckych zariadení, navýšenie počtu lekárov, reformu vzdelávania lekárov či nerušenie oddelení nemocníc, ak nepríde k zlepšeniu zabezpečenia nemocníc, ktoré majú starostlivosť prebrať.

Memorandum sa zaoberalo aj témou zabezpečenia mzdovej konkurencieschopnosti Slovenska pri získavaní a stabilizácii lekárov a lekárok prostredníctvom zvýšenia ich platov.

Rozpočet ministerstva cestovného ruchu a športu na rok 2024 je 236 miliónov eur . Ministerstvo vzniklo k 1. februáru 2024 a prebralo kompetencie v oblasti cestovného ruchu od ministerstva dopravy a od ministerstva školstva v oblasti športu. Cieľom zriadenia ministerstva bolo zefektívniť využívanie verejných zdrojov v cestovnom ruchu a športe.

Na výstavbu multifunkčnej športovej arény v Šamoríne vláda vyčlenila príspevok 20 miliónov eur. Objekt má rozšíriť Slovenské olympijské tréningové centrum v Šamoríne a umožniť tak organizáciu medzinárodných športových podujatí. Celková suma výstavby sa odhaduje na 31 miliónov eur, okrem štátu ju plánuje financovať majiteľ súčasného športového centra v Šamoríne.

Lekári podávali v minulosti výpovede aj v roku 2011. Žiadali zvýšenie platov, zastavenie transformácie nemocníc na akciové spoločnosti, dodržiavanie Zákonníka práce a dofinancovanie systému. Vláda Ivety Radičovej vtedy vyhlásila núdzový stav v 15 nemocniciach, mnohí lekári a lekárky napriek tomu nenastúpili do služby. Lekárske odbory nakoniec s vládou podpísali memorandum.

Ministerstvo športu a cestovného ruchu vzniklo k 1. februáru 2024 po schválení novely kompetenčného zákona. Pôvodne malo ministerstvo vzniknúť od 1. januára, ale prezidentka Čaputová vetovala novelu kompetenčného zákona a tak sa dátum jeho vzniku musel posunúť.

259 miliónov eur
reakcii
Rozpočet
236 miliónov eur
20 miliónov eur
259 miliónov
kritizovalo
vyzval
podpísalo
oznámil
vrátiť
ohlásil
schválil
hroziť
.pdf
podpísala
mzdovej konkurencieschopnosti
Rozpočet
236 miliónov eur
vzniklo
prebralo
zefektívniť
vyčlenila
rozšíriť
podávali
vetovala


A presne v čase, kedy sa odbory rozhodujú, že či referendum podporí alebo nepodporia, schvália novelizáciu Zákonníka práce.

Vláda schválila zmeny v Zákoníku práce 4. novembra 2020, parlament ich odobril 4. februára 2021. Okrem iného umožnili zamestnancom vybrať si, či dostanú gastrolístky alebo namiesto nich finančný príspevok na stravovanie. Predseda strany Hlas Peter Pellegrini oslovil v januári 2021 Konfederáciu odborových zväzov, aby podporila petíciu o vyhlásení referenda o predčasných voľbách. Viceprezidentka KOZ Monika Uhlerová uviedla, že o tom diskutujú vo vedení. Niektorí členovia podľa nej vyjadrili nesúhlas s účasťou KOZ na zbieraní podpisov. 10. februára sa odbory sa rozhodli petíciu podporiť. Argumentovali, že počas núdzového stavu nemajú inú možnosť vyjadrenia nesúhlasu „ s likvidáciou odborov a sociálneho dialógu na Slovensku zo strany vlády a parlamentu”. Tvrdenie Roberta Fica preto hodnotíme ako pravdivé.

schválila
odobril
umožnili
Pellegrini
10. februára


Ja som bol jeden z predkladateľov aj toho pôvodného zákona z roku 2008 (zákon o slobode náboženskej viery, pozn.), keď sme práve zaviedli tú hranicu 20 tisíc členov, povinnosť 20 tisíc členov.

Podľa informácií zverejnených na stránke Národnej rady Slovenskej republiky bol dňa 12. januára 2007 Národnej rade doručený návrh zákona poslancov NRSR Jána Podmanického a Ľudmily Muškovej na vydanie zákona, ktorým sa mení a dopĺňa zákon č.308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z.z. Ján Podmanický teda skutočne bol jeden z prekladateľov a zákon skutočne zaviedol hranicu 20 tisíc členov pre registráciu cirkví alebo náboženských spoločností. Zákon bol podaný, schválený, aj nadobudol účinnosť v roku 2007, a nie v roku 2008. Keďže tento mylne uvedený dátum neovplyvní výpovednú hodnotu výroku, označujeme ho ako pravdivý. Návrh zákona bol prerokovaný na 8. schôdzi NRSR ako uznesenie č. 321 zo dňa 29. marca 2007. Návrh zákona bol schválený a vyšiel v Zbierke zákonov ako zákon č. 201/2007 Z.z . 24. apríla 2007, s nadobudnutím účinnosti k 1. máju 2007. Schválením daného zákona bola skutočne zavedená hranica 20 tisíc členov, o čom hovorí zmena v Čl. I § 11 zákona č. 201/2007 Z.z.: § 11 Návrh na registráciu cirkvi alebo náboženskej spoločnosti prípravný orgán cirkvi alebo náboženskej spoločnosti uvedený v § 10 ods. 2 môže podať, ak preukáže, že sa k cirkvi alebo náboženskej spoločnosti hlási najmenej 20 000 plnoletých členov, ktorí majú trvalý pobyt na území Slovenskej republiky a sú občanmi Slovenskej republiky,“ a zmena § 12 písmeno d) „d) čestné vyhlásenia najmenej 20 000 plnoletých členov, ktorí majú trvalý pobyt na území Slovenskej republiky a sú občanmi Slovenskej republiky, o tom, že sa hlásia k cirkvi alebo náboženskej spoločnosti, podporujú návrh na jej registráciu, sú jej členmi, poznajú základné články viery a jej učenie a sú si vedomí práv a povinností, ktoré im vyplývajú z členstva v cirkvi alebo náboženskej spoločnosti, s uvedením ich mien, priezvisk, trvalého pobytu a rodných čísel;“. Ďalšie zmeny pôvodného zákona z roku 1991 sa týkali napríklad registrujúceho orgánu cirkví a náboženských spoločností (registruje Ministerstvo kultúry SR) a doplnením § 13 odseku 1 písmenom h) o právach a povinnostiach členov hlásiacich sa k cirkvi alebo náboženskej spoločnosti. Hlasovania o návrhu zákona ako celku (tretie čítanie) sa zúčastnilo 111 z celkovo 117 prítomných poslancov z klubov SMER-SD, SDKÚ-DS, SMK-MKP, SNS, ĽS-HZDS a KDH, pričom za hlasovalo 108 poslancov NRSR, proti hlasoval jeden poslanec a dvaja sa zdržali hlasovania. Dátum zverejnenia analýzy: 06.02.2017 Naspäť Nahlásiť chybu

návrh zákona
zákon č. 201/2007 Z.z
pôvodného zákona
Hlasovania


Za 4,5 mesiaca (úradnícka vláda, pozn.) rozdávali ako po nebohom. Na jednom zasadnutí vlády boli schopní podpísať výdavky navyše o jednu miliardu eur, na prvom zasadnutí 200 000 000, a takto to išlo.

Je pravdou, že na augustovom rokovaní schválila vláda výdavky za takmer miliardu eur. Išlo o podporu pre nový priemyselný park Valaliky, prostriedky pre podporu vysokých škôl či financovanie energetickej pomoci. Suma však predstavuje kumulatívny súčet výdavkov, v niektorých prípadoch až do roku 2029. Každý rok tak bude zo štátneho rozpočtu vynaložený iba zlomok tejto sumy.

Prvé rokovanie vlády Ľudovíta Ódora pozostávalo takmer výlučne z návrhov na personálne nominácie. Zo schváleného programu a uznesení nevyplýva, že by bolo schválené jediné uznesenie s negatívnym vplyvom na štátny rozpočet. Výrok Igora Matoviča preto hodnotíme ako nepravdivý.

Prvé rokovanie vlády

Prezidentka Zuzana Čaputová vymenovala novú úradnícku vládu Ľudovíta Ódora 15. mája 2023. Prvé rokovanie vlády sa uskutočnilo o dva dni na to, v stredu 17. mája. Program rokovania obsahoval najmä návrhy na odvolanie a vymenovanie personálu v kompetencií vlády. Jediný bod, ktorý sa netýkal personálnych nominácii, bol návrh na vyčlenenie vojakov na zabezpečenie hraníc, ani tento bod však nepredstavoval navýšenie výdavkov pre štátny rozpočet. V doložke vplyvov (. pdf ) sa píše, že návrh nebude mať žiadny vplyv na rozpočet verejnej správy.

Výdavky za takmer miliardu

Viaceré uznesenia, ktoré majú zásadný vplyv na štátny rozpočet, schválila vláda na druhom augustovom zasadnutí. Celkový vplyv rozpočtovo nekrytých výdavkov schválených na tomto rokovaní vlády bol takmer 930 miliónov eur. Táto suma však predstavuje kumulatívny súčet výdavkov, v niektorých prípadoch až do roku 2029, čo znamená, že každý rok bude vynaložená iba časť tejto sumy.

Vláda schválila poskytnutie prostriedkov na financovanie významných investícií pre „Strategické územie Valaliky.“ V materiáli vlády „Analýza vplyvov na rozpočet verejnej správy“ sa píše, že odhadovaný vplyvy na rozpočet verejnej správy by mal dosiahnuť do roku 2026 takmer 422 miliónov eur ( .pdf) .

Ďalej sa v prijatom uznesení píše, že vláda taktiež ukladá ministrovi financií poskytnúť prostriedky zo štátnych finančných aktív vo výške približne 8 miliónov eur do konca roku 2027 a približne 7 miliónov eur do konca roku 2028 a 2029. Celkový odhadovaný dopad schváleného opatrenia na štátny rozpočet teda činí vyše 444 miliónov eur do roku 2029 (. pdf ).

Vláda schválila aj poskytnutie prostriedkov na financovanie vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl na roky 2023 – 2028. V analýze vplyvov na rozpočet vláda odhaduje, že toto opatrenie zaťaží rozpočet sumou takmer 338 miliónov do roku 2028 ( .pdf ).

Vláda taktiež predpokladá, že schválená energopomoc pre vybraných koncových odberateľov bude mať negatívny vplyv na rozpočet vo výške 144 miliónov ( .pdf , s. 4). Ďalej vláda schválila zmeny v Trestnom zákone, ktorých vplyv na rozpočet vyčíslila na navyše 4 milióny eur do roku 2026 ( .pdf ).

vymenovala
uskutočnilo
Program rokovania
pdf
schválila
.pdf)
pdf
.pdf
.pdf
.pdf


Naši občania nám prostredníctvom internetovej petície zaslali viac ako 1,3 milióna odkazov na zmenu tohto hanebného plytvania ich daňami. (hovorí o nákladoch spojených s dvoma sídlami Európskeho parlamentu v Bruseli a v Štrasburgu, pozn.)

Všetky dostupné zdroje hovoria o takmer 1,3 milióna podpisov pod spomínanou petíciou a nie viac ako 1,3, ako tvrdí Jaroslav Paška. Jeho výrok preto hodnotíme ako nepravdivý. V súvislosti s fungovaním viacerých sídiel Európskeho parlamentu bola vyhlásená petícia za zámeom, aby jediné oficiálne sídlo EP bolo v Bruseli. Autorkou petície je švédska ministerka pre európske záležitosti Cecília Malmströmová. Pod petíciu sa od roku 2007 podpísalo 1,27 milióna ľudí. Okrem iného 75% členov EP podporilo zrušenie druhého sídla. Údaj "1,27 milióna" alebo "takmer 1,3 milióna" prinieslo viacero zdrojov v čase, z ktorého pochádza overovaný výrok J. Pašku (19. novembra 2013). Skupina poslancov EP, ktorý presadzujú zavedenie spoločného sídla EP, na svojej oficiálnej stránke SingleSeat.eu uvádza, že petíciu podpísalo 1,27 milióna občanov. Europoslankyňa Glenis Willmott na svojom blogu z 18. novembra 2013 píše o takmer 1,3 milióna Európanov, ktorí podpísali petíciu. Denník The Telegraph písal 14. októbra 2013 rovnako o "takmer 1,3 milióna Európanoch". mov ömov ömov Dátum zverejnenia analýzy: 15.01.2014 Naspäť Nahlásiť chybu

SingleSeat.eu blogu písal


Keď v roku 2008 francúzski a nemeckí akcionári SPP chceli z ničoho nič zvýšiť ceny plynu o 20% ... ak vláda Róberta Fica okamžite zasiahla, prijala osobitný zákon, v rámci ktorého preniesla právomoc z predstavenstiev spoločnosti na valné zhromaždenia.  A čo sa stalo, keď prišla vláda Ivety Radičovej? Okamžite tento zákon zrušila. Okamžite vrátila túto právomoc opäť do rúk súkromných privatizérov a to je presne to, ten rozdiel, o ktorom ja hovorím.

SPP v júli 2008 predložilo Úradu pre reguláciu sieťových odvetví návrh na zvýšenie cien zemného plynu. 49 % spoločnosti v tom čase vlastnili cez Slovak Gas holding francúzska spoločnosť Gaz de France a nemecký E.ON Ruhrgas. Vláda Roberta Fica následne prijala zákon č. 429/2008 Z. z., ktorý zobral akcionárom možnosť podávať cenové návrhy a preniesol ju na valné zhromaždenia. Po nástupe vlády Ivety Radičovej bol tento zákon zrušený . Výrok hodnotíme ako pravdivý.

predložilo vlastnili zákon zrušený obhajoval novela


Vráťme sa ešte do toho leta, pán Krajniak požiadal pána Lipšica, aby mu robil nejaké právne veci ohľadom nejakých kritických alebo veľmi citlivých káuz v rámci ministerstva, a vtedy musel požiadať o túto jeho previerku, a musím povedať, že vtedy sa ešte ani nechýrovalo, že by pán Kováčik, vtedy, že by vlastne odchádzal z postu, vtedy ešte bol tvrde posadený na svojej stoličke, nemal v tom čase žiadne problémy, a vôbec sa nechystal túto stoličku uvolniť, čiže ešte sa, sme sa vôbec nebavili o voľbe špeciálneho prokurátora ako takej.

V čase, keď rezort práce požiadal o bezpečnostnú previerku pre Daniela Lipšica, ten už pripúšťal kandidatúru na jednu z dvoch top prokurátorských pozícii. O tri týždne neskôr polícia zadržala vtedajšieho šéfa špeciálnej prokuratúry Dušana Kováčika. Musel byť však vyšetrovaný už dlhšie a teda už dlhšie musel „mať problémy”. V dobe žiadania previerky pre Lipšica sa teda mohlo „chyrovať” o problémoch Kováčika s políciou, ktoré by si vynútili jeho odstúpenie. Nie je však zrejmé, či to tak skutočne bolo. Tvrdenie Borisa Kollára preto hodnotíme ako neoveriteľné. Časová os Poslanci vládnej koalície v lete 2020 umožnili aj neprokurátorom kandidovať na post špeciálneho prokurátora, no zabudli im dať možnosť požiadať o bezpečnostnú previerku Národný bezpečnostný úrad. Bez nej sa o post uchádzať nemôžu. Za prípadného kandidáta by tak o previerku musel žiadať niekto iný, kto na to má oprávnenie. Daniel Lipšic 4. septembra 2020 pripustil , že zvažuje kandidatúru na šéfa Generálnej alebo špeciálnej prokuratúry. Denník SME upozornil na to, že 1. októbra 2020 minister práce, sociálnych vecí a rodiny Milan Krajniak (Sme rodina) požiadal o bezpečnostnú previerku pre Daniela Lipšica. Krajniak tvrdil , že „o slovil Daniela Lipšica s ponukou na spoluprácu, aby pôsobil ako jeho poradca pre právnu oblasť." Mal sa vraj venovať IT tendrom súvisiacim s kritickou infraštruktúrou, na ktoré potreboval previerku - zhodou okolností na stupeň „prísne tajné” , aký potreboval aj pri kandidatúre na funkciu špeciálneho prokurátora. Portál Demagóg.SK požiada Milana Krajniaka aj Daniela Lipšica o dôkaz pre ich tvrdenie, že Lipšic mal byť ministrom oslovený na poskytovanie právnych služieb v citlivých prípadoch a preto potreboval bezpečnostnú previerku. Email zostal bez odpovede. Lipšic neskôr uviedol , že „ v danom čase som bezprostredne neriešil otázku bezpečnostnej previerky v súvislosti s kandidatúrou na špeciálneho prokurátora, keďže v tom čase malo uplynúť funkčné obdobie špeciálnemu prokurátorovi až v máji 2021. Je však pravdou, že som danú ponuku akceptoval aj preto, že som už vtedy túto kandidatúru zvažoval.“ V Centrálnom registri zmlúv nie je žiadna zmluva Ministerstva práce s Danielom Lipšicom alebo AK Dentons, v ktorej pôsobil. 22. októbra zadržala šéfa Špeciálnej prokuratúry Dušana Kováčika NAKA. Obvinili ho o.i. z korupcie. 22. novembra sa Dušan Kováčik vzdal funkcie špeciálneho prokurátora, uvoľnilo sa tak miesto pre voľbu nového. 22. decembra 2020 dostal Lipšic od Národného bezpečnostného úradu osvedčenie o previerke. V jeho prípade tak trvala iba dva mesiace, hoci podľa denníka SME úrad zvykne potrebovať šesť a viac mesiacov. NBÚ naopak tvrdí , že priemerný čas previerky bol roku 2020 60 dní. 22. decembra Boris Kollár vyhlásil voľbu na šéfa špeciálnej prokuratúry, termín určil na 26. januára 2021. Kandidáti mohli posielať prihlášky do 8. januára 2021. 16. decembra 2020 Daniel Lipšic potvrdil , že sa bude uchádzať o post špeciálneho prokurátora.

lete
zabudli
pripustil
tvrdil
uviedol
nie je
Obvinili
vzdal
dostal
tvrdí
vyhlásil
potvrdil


Najprv on spomínal, že za 8 rokov je najvyššia nezamestnanosť.... Naschvál som si pozrel, lebo viem, že v každej relácii toto je taký, dá sa povedať, problém, že vy tvrdíte, že iné štatistiky. Nie. Keď sa pozriete, či Eurostat, Štatistický úrad, hocičo, tak všade vykazuje.

Výrok B.Bugára je pravdivý. Tvrdenie Roberta Fica o najvyššej miere nezamestnanosti za posledných 8 rokov sme overovali v minulej relácii.

tu.


...každé šieste euro z daní, z daňových príjmov štátu dnes ide len na poplatok za úroky z verejného dlhu, pretože ten nás stojí ročne 1 miliardu 400 miliónov

Podľa našich prepočtov ide z celkového výnosu daní na obsluhu verejného dlhu každé ôsme euro a nie každé šieste ako tvrdí Figeľ. Výrok hodnotíme ako nepravdivý. Rozpočtované výdavky na obsluhu verejného dlhu, čo Figeľ uvádza ako "poplatok za úroky z verejného dlhu", boli v roku 2013 na úrovni 1,33 mld. eur a v roku 2014 na úrovni 1,4 mld. eur. Tieto výdavky sú určené na splátky úrokov zo štátnych dlhopisov vydaných v minulých rokoch. Posledná februárová daňová prognóza IFP (. 8) uvádza daňové príjmy za rok 2013 na úrovni 11,58 mld eur. Pre rok 2014 sú daňové príjmy odhadované na úrovni 11,81 mld. eur. Jednoduchým podielu výnosu daní a sumy na obsluhu verejného dlhu v danom roku zistíme, že pre rok 2013 išlo na obsluhu dlhu každé takmer deviate euro. Pre rok 2014 to bolo každé ôsme euro. Ak by sme počítali len z rozpočtovaného výnosu daní v roku 2013 (11,34 mld. eur) a v roku 2014 (11,64 mld. eur.), aj v tom prípade by približne každé ôsme euro z výnosu daní išlo na obsluhu dlhu. Dokonca aj keby sme odčítali výnos z miestnych daní aj vtedy by išlo na obsluhu dlhu každé ôsme euro. Dátum zverejnenia analýzy: 12.05.2014 Naspäť Nahlásiť chybu

splátky

prognóza


Je to národný problém na riešenie, to je tá agentúra pre podporu malého a stredného podnikania a naviac v tejto agentúre za podnikateľskú obec pracuje prezident Hayekovej spoločnosti pán Oravec, čiže to je celý takýto, by som povedal, problém, ktorý sa tuna vytvára, a ktorý každú chvíľu môže vybuchnúť.

Ján Oravec, tak ako uvádza Čaplovič, je jedným z členov Zboru zástupcov členov združenia tejto agentúry za Združenie podnikateľov Slovenska. Ján Oravec je súčasne prezident Hayek Consulting .

členov
Hayek Consulting


SaS strana ... s najlepším ekonomickým programom, to je hodnotenie niekoľkých nezávislých inštitúcií.

Inštitút INESS analyzoval ekonomickú časť volebných programov politických strán V celkovom hodnotení po ekonomickej stránke najlepšie skutočne obstála strana SaS. Podobne sa stal program strany SaS najlepším aj pre Podnikateľskú alianciu Slovenska. Výrok hodnotíme ako pravdivý.

INESS
Podnikateľská aliancia Slovenska


Dlh Slovenska v prvom kvartáli 2013 je podľa Eurostat vystúpil až na úroveň 54,9%. Ide o rekordne najvyšší verejný dlh, čo ukazuje tabuľka historických údajov uvedená na stránkach Štatistického úradu SR .

Eurostat
Štatistického úradu SR


A viete, ktorej krajine bolo dokázané, že podpláca vo veľkom európskych činovníkov? Boli to arabské krajiny, teda zo zálivu.

Predmetom korupčného škandálu Európskeho parlamentu z roku 2022 sú podozrenia o prijímaní úplatkov z Kataru, Maroka a Mauritánie, členmi Ligy arabských štátov. Vyšetrovanie prebieha, jeden z podozrivých europoslancov sa k prijatiu úplatkov priznal. Výrok hodnotíme ako pravdivý.

V decembri 2022 polícia vykonala niekoľko razií v Bruseli a v Taliansku, na základe ktorých odhalila, že niektorí súčasní a bývalí členovia Europarlamentu, ako aj osoby s nimi prepojené, prijímali úplatky zo zahraničia. Malo sa pritom jednať o schému, v ktorej zahraničné krajiny platili europoslancom a europoslankyňám, prípadne ich asistentom a asistentkám, aby v ich prospech ovplyvnili uznesenia Europarlamentu. Príkladom ovplyvňovania malo byť napr. zaistenie schválenia dohody o bezvízovom styku medzi Katarom a EÚ a zlepšenie verejného vnímania Mauritánie.

Z uplácania je podozrivý Katar, podľa ktorého sa aféra nazvala Qatargate, ale aj Mauritánia a Maroko. Vyšetrovanie zatiaľ nie je ukončené, nikto z podozrivých nebol usvedčený, avšak jeden, Antonio Panzeri, vtedajší europoslanec za Taliansko, poberanie úplatkov z Kataru a Maroka priznal.

Katar je krajina s prevažne arabskou populáciou a nachádza sa v Perzskom zálive. Maroko je arabsko-africkou krajinou na severe Afriky. Mauritánia sa skladá z arabského a černošského obyvateľstva a je situovaná v západnej Afrike, nejedná sa preto o krajinu Zálivu. Označenie arabské krajiny je však pravdivé, všetky tri krajiny sú členmi Ligy arabských štátov.

vykonala
zaistenie
zlepšenie
je
nie je
je
nachádza sa
je
sa skladá
je situovaná
sú členmi


Keď bola SaS vo vláde(..) a rozpadla sa daňová správa (...) za tých pár mesiacov, než sa dala ako tak dokopy, odišla (...) miliarda eur bez kontroly,

Je pravdou, že v období Radičovej vlády, keď bola v parlamente aj strana SaS, nový daňový systém zaznamenal značné problémy. Za zmenami ale stál predovšetkým vtedajší minister financií Ivan Mikloš z politického klubu SDKU. Zároveň suma, ktorá kvôli tomuto nedostatku "odišla bez kontroly", nie je v súčastnosti pre nás dostupnou informáciou. Výrok preto hodnotíme ako neoveriteľný.

V roku 2012 zaviedlo Ministerstvo financií nový informačný daňový systém :

" Nezvládnutie situácie vedením finančnej správy pri prechode na nový informačný systém je podľa Ivana Mikloša jedným z dvoch dôvodov súčasných problémov. Druhým je podľa jeho slov nesúčinnosť firmy Novitech, ktorá bola pôvodným dodávateľom informačného systému. Súčinnosť firmy bola podľa Mikloša nevyhnutná pre prepojenie systémov. "

K týmto pochybeniam sa poslanci za SaS už v tej dobe vyjadrovali kriticky:

" Strana Sloboda a solidarita (SaS), ktorá taktiež kritizuje stav na daňových úradoch, však označuje iniciatívy Smeru-SD za zbytočnú politizáciu problému. (...) Aktuálnu situáciu na daňových úradoch si v piatok boli preveriť na poslaneckom prieskume aj poslanci NR SR. Informačný systém daňovej správy je podľa ich vyjadrení v havarijnom stave a vedenie Finančnej správy SR to podľa ich slov odmieta priznať. „Situácia je naozaj havarijná, mňa osobne veľmi mrzí, že najvyššie vedenie Finančnej správy Slovenskej republiky si to nepriznáva, pretože nás presviedčali celé tie dve hodinky, ako je to celé fajn, ako je to veľmi blízko optimálneho stavu,“ vyhlásil po skončení prieskumu predseda parlamentného výboru pre financie a rozpočet Jozef Kollár (SaS). "

Strana SaS zároveň podporila návrh Smeru na riešenie problému daňovej správy:

" Opozičný Smer preto navrhuje posunúť povinnosť elektronickej komunikácie vybraných daňových subjektov z prvého apríla na január 2013. Návrh má podporu aj SaS, a tak je možné, že v strede v parlamente prejde. "

V súvislosti s ekonomickými pochybeniami vtedajšej vlády v roku 2012 figuruje len jedna suma, a to " deficit štátneho rozpočtu (ktorý) sa za tri mesiace tohto roka vyšplhal na 1,16 miliardy eur ", a to práve pod vedením Ivana Mikloša. Robert Kaliňák pritom na schôdzi za jeho odvolanie v júni 2016 povedal , že za vlády Ivety Radičovej, keď vo vláde boli aj SaS aj Igor Matovič, v podobe neoprávnene vyplatených nadmerných odpočtov DHP odišlo 711 miliónov eur. INESS hodnotil situáciu daňovej správy takto: " Kým v roku 2011 boli odhalené podvody na daniach za 707 miliónov eur, vlani (2012, pozn.) za 525 miliónov eur. Ak by sa preukázané daňové úniky neznížili, štát mohol mať k dispozícii sumu, ktorá by stačila napríklad asi na 15-percentný rast platov pre učiteľov. Kontrolóri museli bez informačného systému chodiť po informácie do archívov a boli aj preto menej efektívni, a to na úrovni 44-percent, kým roky predtým úspešnosť siahala až k 60-percentám. "

systém pochybeniam návrh deficit povedal INESS


Ešte jednu poznámku, ak dovolíte. Je to rast HDP o 1 %. To znamená ak nepustíme teraz na 3 a pol roka do obehu tie obrovské peniaze, ako budeme zabezpečovať hospodársky rast?

Všetky tri balíky PPP spolu s mýtom predstavujú podľa INEKO náklady nad 6,6 mld eur. Pri úrovni HDP za rok 2009 63,3 mld eur to predstavuje 4,1778% HDP, ak by sme brali do úvahy len jeden balík PPP, šlo by o 3,79%. Napriek tomu, že Fico nepoužil správne číslo, hodnotíme výrok ako pravdivý, pretože správne ohodnotil fakt, že v prípade neinvestovania objemu peňazí vyhradeného PPP projektmi, by relatívne významne poznačil rast HDP.

podľa INEKO
úrovni HDP


...peniaze, ktoré Slovenská republika minulý rok zaplatila Turecku v rámci riešenia takzvanej migračnej krízy, sú vlastne peniaze, ktoré v skutočnosti idú na vyzbrojovanie tureckých alebo protureckých bojovníkov, ktorí zo severu útočia na Sýriu a tým vlastne sa prehlbuje migračná kríza.

Marian Kotleba vo svojom výroku mieri na dohodu, ktorú uzavrela EÚ s Tureckom v rámci riešenia migračnej krízy. Financie, ktoré doteraz na túto pomoc smerovali, slúžili, ako uvádza stránka Európskej komisie , na to, aby 500-tisíc detí utečencov na území Turecka dostalo prístup k vzdelaniu, a aby sa prostredníctvom mesačných prevodov hotovosti podporilo 1,2 milióna utečencov. Výrok preto hodnotíme ako nepravdivý.

Európskej komisie
uzatvorená
uvoľní


Ja som predčasne odišiel z Bruselu, aby som v roku 2009 pomohol kresťanským demokratom vo voľbách.

Ján Figeľ bol 19. septembra 2009 zvolený za predsedu KDH po odporúčaní vtedajšieho predsedu hnutia Pavla Hrušovského. Následne sa rozhodol abdikovať na funkciu eurokomisára. Vo februári toho roku sa stihol vyjadriť , že "keď dokončím prácu, tak môžem hovoriť o druhej, ale nie o dvoch naraz, alebo nie pred tým." Reagoval tak vtedy na poznámku, že avizoval návrat do slovenskej politiky. Jeho vyjadrenie teda považujeme za pravdivé, pričom nehodnotíme motiváciu v ňom uvedenú, to znamená, či z pozície eurokomisára odišiel preto, aby pomohol KDH vo voľbách.

zvolený vyjadriť


Prvý krát, prvý krát neverím, že neviete, lebo som to povedal včera na kongrese. Vy ste pozorne sledovali náš kongres. Povedal som to veľa krát predtým. Povedal som to vo februári. Odôvodnil som to. Rozhodol som sa, že ochránim politickú stranu a perspektívne porazím nenávistnú politiku. Preto som to urobil. Chránil som moje dieťa. Moju politickú stranu. Tak som sa rohodol.

Vyjadrenie M. Dzurindu: „...som sa rozhodol, že ochránim svoju politickú stranu a ja ju ochránim.“ Toto vyhlásenie je dostupné aj na portály spravy.pravda.sk.

portály


Moderátorka: "Lucia Žitňanská keď oznámila svoju kandidatúru, Mikuláš Dzurinda povedal, že to víta, ako reagoval na tu vašu?" Pavol Frešo: "Ja si myslím, že sa vyjadril pomerne dobre, myslím, v Starom Meste sme mali konferenciu a povedal, že pred tými všetkými zúčastnenými, že nebude zasahovať do tohoto súboja a jeho poznatkom to, že do toho zasahovať nebude, že to slovo dodrží."

Mikuláš Dzurinda doteraz vyjadril oficiálnu podporu iba Lucii Žitňanskej. Ku kandidatúre Pavla Freša a Viliama Novotného na post predsedu strany sa nevyjadruje.

Na rokovaní predsedníctva SDKÚ-DS, ktoré sa konalo 23. apríla 2012 v Bratislave reagoval , že bude "predovšetkým pozorne počúvať". Ako sa vyjadril na spomínanej konferencii v Starom Meste však nie je možné zistiť. Mikuláš Dzurinda však po oznámení kandidatúry Pavla Freša, či Viliama Novotného opätovne neoznámil podporu Lucii Žitňanskej. Z jeho opatrných vyjadrení je teda možné predpokladať, že do súboja zasahovať nebude.

podporu reagoval


My sme sa pokúsili zastaviť zisk zdravotných poisťovní, ale Ústavný súd to zastavil.

Podobný výrok sme už overovali 26. februára u L. Žitňanskej. V októbri 2007 koaliční poslanci prvej Ficovej vlády schválili novelu Zákona o poisťovňach, ktorá mala zastaviť zisk zdravotných poisťovní . Určovala, že zisk sa má vrátiť a použiť v zdravotnom systéme. V januári 2011 vyšlo rozhodnutie Ústavného súdu, ktorý rozhodol o protiústavnosti zákona v zmysle čl. 125 ods. 1 písm. a) Ústavy SR (.pdf). Výrok hodnotíme ako pravdivý.

overovali
zisk zdravotných poisťovní
Ústavy SR
pdf


No len tie škrty španielsky premiér robí aj bez toho balíka, tak mu ich nemusia predpisovať, viete, Španielsko, bolo by treba povedať, že pravicový premiér ich teraz robí...

Zahraničnými médiami BBC (17. jún 2012) bola uverejnená správa, že španielsky minister Mariano Rajoy má v pláne podporiť pružnejšiu a konkurencieschopnejšiu ekonomiku Španielska, ktorá je v tomto čase potrebná. Ich plánom je znížiť deficit z úrovne 8,5% z roku 2011 na 5,3%. Zmeny ktoré premiér Rajoy zaviedol sa týkali zmrazenia dávok v nezamestnanosti a zníženiu platov pracovníkom vo verejnom sektore, zníženie rezortného rozpočtu a zvýšenie daní pre veľké spoločnosti. Avšak, všetky tieto reformy oslabili ekonomickú obnovu Španielska. Krajina je späť v recesii a má najvyššiu nezamestnanosť v eurozóne.

BBC


Faktom však zostáva, že už 7. 12. 2011 vás upozornila Európska komisia, že tieto projekty nevyhovujú parametrom na financovanie Európskej únie. Vy ste do apríla 2012 sa nezmohli ani na to, aby ste im odpovedali.

Minister dopravy hovorí o upozornení z decembra 2011. Demagog.sk nezistil znenie upozornenia a ani tlačovú správu, ktorá by hovorila o takomto upozornení. J. Počiatek sa odvoláva na listovú dokumentáciu medzi Ministerstvom dopravy a EK. Minister dopravy by mal najskôr zverejniť údajné listy, na základe ktorých by mohol Demagog.sk výrok overiť. Posledné upozornenie, ktoré zverejňuje Ministerstvo dopravy na svojom portály je z augusta 2011 . V elektronickej verzií Eurokompasu (str. 13) problematiku upozornení ministerstva dopravy Európskou komisiou upozorňuje manažérka pre komunikáciu OPD. Ministerstvo dopravy dostalo varovný list od EK v auguste 2011, v ktorom bola spomenutá hrozba pozastavenia čerpania eurofondov. "Ministerstvo dopravy vo svojej odpovedi informovalo generálne riaditeľstvo pre regionálnu politiku (DG REGIO) o prijatí nápravných opatrení. V ďalšej reakcii – v liste z 11. júna 2012 – uistilo ministerstvo dopravy Európsku komisiu, že vykonáva systematické kroky pri implementácii nápravných a preventívnych opatrení." SITA , 10 augusta 2012: "Európskej komisii sa nepáči, ako ministerstvo dopravy pod vedením Jána Figeľ (KDH) peniaze použilo. Tie mali ísť len na opravu kritických úsekov a nie rekonštrukciu ciest ako takých. Komisia preto požiadala ministerstvo o vysvetlenie. ... Slovenská strana poskytla Európskej komisii svoje odpovede v apríli tohto roku. Tieto odpovede sú v tejto chvíli vyhodnocované a stanovisko bude v priebehu niekoľkých týždňov," uviedla pre TA3 tlačová tajomníčka Zastúpenia Európskej komisie na Slovensku Ingrid Ludviková." Dátum zverejnenia analýzy: 25.02.2013 Naspäť Nahlásiť chybu

augusta 2011
Eurokompasu
SITA


Vaša rodina (pozn. Michala Šimečku) dostala 1 200 000 eur.

Projekt Fórum, ktorý riadi matka Michala Šimečku, získal sumu približne v hodnote 315 tisíc eur a občianske združenie BOD.Y, ktoré vedie jeho partnerka Soňa Ferienčíková, dostalo 190-tisíc eur. Šutaj Eštok do sumy 1,2 milióna eur započítava aj dotácie, ktoré v rokoch 2020-2024 (počas vlád Igora Matoviča, Eduarda Hegera a Ľudovita Ódora) získala Nadácia Milana Šimečku, konkrétne 676-tisíc eur. Nadácia je pomenovaná po starom otcovi Michala Šimečku, no jeho rodina na udeľovanie dotácii nemá vplyv a z nadácie finančne neprofitovala a neprofituje. Výrok preto hodnotíme ako nepravdivý.

V auguste 2024 predseda vlády Robert Fico upozornil na štátne dotácie, ktoré medzi rokmi 2020 - 2023 dostali tri združenia spojené s rodinnými príslušníkmi Michala Šimečku. Podľa strán Smer-SD a SNS tieto dotácie z ministerstva kultúry a spravodlivosti dokazujú konflikt záujmov predsedu strany PS. Na tieto skutočnosti poukazovalo aj odôvodnenie návrhu na odvolanie Šimečku z pozície podpredsedu parlamentu, odvolaný bol 17. septembra 2024.

Nadácia Milana Šimečku je pomenovaná podľa disidenta, filozofa a publicistu, ktorý je starým otcom Michala Šimečku. Vznikla rok po jeho smrti. Organizáciu založili Martin Bútora, Juraj Flamík, Fedor Gál, Miroslav Kusý, František Mikloško, Peter Tatár a Peter Zajac, priatelia Milana Šimečku. Nadácia sa zameriava na podporu demokracie a občianskej spoločnosti. Členom správnej rady nadácie je Peter Šimečka, strýko Michala Šimečku. Ide o neplatenú funkciu, ktorá nemá vplyv na udeľovanie dotácií. Podľa nadačnej listiny nemôžu byť členom správnej rady poskytované peňažné prostriedky z majetku nadácie (. pdf , s. 18).

Nadácia Milana Šimečku získala dotácie aj počas vlády Smeru-SD, SNS a Most-Híd. V rokoch 2012 - 2020, počas druhej a tretej vlády Roberta Fica, a za vlády Petra Pellegriniho, ktorý bol v tom čase členom strany Smer-SD, získala nadácia spolu asi 770-tisíc eur. Napríklad v roku 2018 schválil Fond na podporu umenia dotáciu v hodnote 35-tisíc eur v súvislosti s organizáciou festivalu [fjúžn]. Festival [fjúžn] organizuje nadácia Milana Šimečku od roku 2006, jeho cieľom je zvyšovanie povedomia o menšinách a scitlivovanie verejnosti ohľadom migrácie a multikulturalizmu.

Občianske združenie Projekt Fórum vzniklo v roku 2006, jeho predsedníčkou je Marta Šimečková, mama Michala Šimečku. Združenie k výročiu 17. novembra každoročne organizuje medzinárodné podujatie Stredoeurópske fórum, ktoré širokej verejnosti ponúka diskusie so spisovateľmi, umelcami a vedcami z rôznych krajín. Prvýkrát sa konalo v roku 2009, jeho prvým hosťom bol Václav Havel. Od roku 2017 náklady na organizáciu z najväčšej časti pokryl grant z Fondu pre ľudské práva, ktoré spravuje ministerstvo spravodlivosti. V roku 2017, keď bol predsedom vlády Robert Fico, získalo združenie na organizáciu fóra dotáciu 36-tisíc eur (. pdf , s. 1). V roku 2024 bola ministerstvo spravodlivosti výzvu na uchádzanie sa o túto podporu zrušil. Časť finančných výdavkov v roku 2024 pokryje crowdfundingová kampaň.

Nezisková organizácia BOD.Y, ktorú založila partnerka Michala Šimečku Soňa Ferienčíková, sa zameriava na tvorbu a produkciu nových tanečných diel mladých slovenských a zahraničných umelcov. Diela organizácie sú prezentované na Slovensku aj v zahraničí. Toto občianske združenie získalo dotáciu z Fondu na podporu umenia už v roku 2016, počas vlády strán Smer-SD, SNS a Most-Híd. Združeniu bola schválená podpora vo výške 8-tisíc eur. V tomto čase Michal Šimečka ešte nepôsobil v politike - v tej začal byť aktívny ako zvolený europoslanec v roku 2019.

Granty sú bežným a zároveň kľúčovým zdrojom financovania rôznych občianskych združení, podujatí a projektov.

V roku 2023 schválil Fond na podporu umenia 2 193 žiadostí o dotáciu na podporu umeleckých aktivít, kultúry a kreatívneho priemyslu, dotácie predstavovali celkovú sumu 17 823 912 eur (. pdf , s. 20).

Ministerstvo spravodlivosti SR poskytlo v roku 2023 dotácie na podporu ľudských práv 45 projektom v celkovej výške 769 500 eur.

získala
upozornil
dokazujú
poukazovalo
bol
pomenovaná
Vznikla
založili
priatelia
je
Ide
pdf
získala
získala
schválil
je
vzniklo
konalo
pokryl
pdf
pokryje
sa zameriava
prezentované
získalo
schválená
pdf
poskytlo


Verejný sektor, ten je v rukách štátu, to je 350-tisic zamestnancov.

Podľa schváleného rozpočtu verejnej správy na roky 2016-2018 (s. 44) je pravdou, že počet zamestnancov vo verejnom sektore bol v roku 2014 na úrovni 353-tisíc. Na rok 2015 bol rozpočtovaný na 360-tisíc zamestnancov. Schválený rozpočet však uvádza, že v roku 2015 bol v skutočnosti počet zamestnancov vo verejnom sektore o 40-tisíc väčší, celkovo až 404-tisíc. Aj v rokoch 2016 či 2017 sa počíta s rovnakým počtom. Nárast nastal predovšetkým v kategórii ostatné kam patria štátne zdravotnícke zariadenia, Železnice Slovenskej republiky, RTVS, Národná diaľničná spoločnosť, fondy atď. Výrok hodnotíme ako nepravdivý.

rozpočtu


Namiesto osem druhov poistenia, ktoré máme dnes budú len dva druhy poistenia.

Návrh koncepcie reformy daňovo-odvodového systému, zverejnenej Ministerstvom financií dňa 11. apríla 2011, si môžete prečítať tu (.pdf). Krátke zhrnutie si viete prečítať tu (.doc). V nich sa píše: "Súčasný stav: 8 druhov poistenia Navrhovaný stav: 2 druhy poistenia (+ úrazové) Základné predpoklady a myšlienky návrhu zmien daňovo-odvodového systému: - zavedenie jedného zdravotného odvodu vo výške 9% (fyzické osoby); - zavedenie jedného sociálneho odvodu vo výške 19% (fyzické osoby);"

tu tu


Ak by nepokračovala konsolidácia verejných financií, už rok po voľbách môže nová vláda dostať sankcie vo výške približne 140 mil. €.

Európskymi lídrami v januári schválená nová fiškálna zmluva - Zmluve o stabilite, koordinácii a správe v hospodárskej a menovej únii, zavádza prísnejšie rozpočtové pravidlá.

dohody Mikloš Mikloš


Táto vláda videla, že tá kríza sa približuje, preto sme už v novembri rozhodli o tom, že požiadame Európsku úniu o uvoľnenie intervenčných zásob,ktoré sú na území Slovenskej republiky, aby sme tlmili ten rýchly nárast cien potravín, preto sme uvoľnili 80 tisíc ton obilia z intervenčných zásob.

Ministerstvo pôdohospodárstva a rozvoja vidieka SR od novembra 2010 predalo počas šiestich kôl intervenčného predaja obilnín celkovo 80 112 ton jačmeňa , čím sa tender na predaj obilnín ukončil. Štvrté a piate kolo predaja sa uskutočnilo v januári. Šieste kolo predaja sa konalo vo februári.

80 112 ton jačmeňa
Štvrté
piate
Šieste


Časopis SME ukázal ako je prepojená vládna strana, že tá istá spoločnosť, ktorá vydávala a distribuovala letáky na podporu premiéra vydávala a distribuovala aj letáky s antikampaňou.

Dňa 18. marca 2014 denník SME uverejnil článok , v ktorom priniesli informácie týkajúce sa letákov spojených s antikampaňou proti Andrejovi Kiskovi. Taktiež uvádzajú, že za distribúciou letákov bola tá istá firma, ktorá mala zabezpečovala distribúciu letákov Roberta Fica s názvom: "Pripravený pre Slovensko" . Išlo o firmy GS Servis a Exhold.

článok


Nesúvisí toto obvinenie s aktivitami jeho ako guvernéra (Petra Kažimíra, pozn.).

Portál aktuality.sk 12. októbra 2021 informoval , že Špeciálna prokuratúra obvinila guvernéra Národnej banky Petra Kažimíra z podplácania. „ Kažimír mal v korupčnom prípade zohrať úlohu akéhosi kuriéra a priniesť vtedajšiemu šéfovi Finančnej správy Františkovi Imreczemu úplatok vo výške zhruba 50-tisíc eur. Vypovedá o tom práve spomínaný Imrecze, ktorý je obvinený vo viacerých kauzách a spolupracuje s políciou,” píšu aktuality. Skutok sa mal udiať v čase, keď Imrecze šéfoval Finančnej správe a Kažimír bol ministrom financií. Z funkcie odišiel v roku 2019 do Národnej banky Slovenska. Guvernér NBS reagoval, že je nevinný. „Skutkový stav v uznesení je nepravdivý a v samotnom odôvodnení chýbajú potvrdzujúce dôkazy. Nemám žiadne informácie a nie som si ani vedomý porušenia zákona, zároveň som nikdy nemal ani žiadny záujem vplývať na akékoľvek konania,“ povedal podľa Denníka N. Tvrdenie Petra Pellegriniho hodnotíme ako pravdivé.

informoval mal odišiel povedal


Preto nám utekajú ľudia preč, preto je toľko študentov v zahraničí. 2× toľko než v roku 2010, lebo tie slovenské školy sú v takom stave, v akom sú.

Podiel študentov, ktorí sa rozhodli odísť za štúdiom na vysoké školy v zahraničí, od roku 2010 vyrástol zo 14 % na 19,2 % v roku 2022. Nevzrástol teda dvojnásobne. Výrok Michala Šimečku preto označujeme ako nepravdivý.

Podľa štúdie Ministerstva financií SR v roku 2022 v zahraničí študovalo 19,2 % všetkých vysokoškolských študentov, čo je dvojnásobok priemeru krajín OECD-EÚ (. pdf , s. 43).

V roku 2010 tento podiel predstavoval 14 % a v roku 2017 17 %.

Podľa výsledkov dotazníkového prieskumu mimovládneho projektu To dá rozum považujú študenti vysoké školy v zahraničí za prestížnejšie a veria, že získajú kvalitnejšie vzdelanie mimo hraníc Slovenska. Výsledky prieskumu indikujú, že študenti v zahraničí získajú aj lepší prístup a podmienky pre štúdium.

pdf predstavoval považujú


Posledný rozhovor medzi estónskym ministrom zahraničných vecí a ministerkou zahraničných vecí EÚ ukazuje pravý opak, že ozbrojené zložky, ostreľovači, ktorí spôsobili ozbrojený puč na Ukrajine, boli objednaní súčasnou dočasnou vládou.

Uniknutý záznam z rozhovoru medzi estónskym ministrom zahraničných vecí U. Paetom a vysokou predstaviteľkou EÚ pre zahraničnú a bezpečnostnú politiku C. Ashtonovou sa skutočne týka témy, ktorú spomína Helena Mezenská. V skutočnosti však estónsky premiér hovoril o tom, že existuje rastúce podozrenie, že nová koalícia bola "za" snajpermi. Nejedná sa teda o dôkaz, ktorý by mal "ukazovať", že títo snajperi boli "objednaní" súčasnou vládou, ako hovorí Helena Mezenská, ale o názor o nejakom existujúcom spojení. Jej výrok na základe toho považujeme za zavádzajúci.

Uniknutý záznam z rozhovoru


My sme dnes podali odvolanie (voči žiadosti EEI o predbežné opatrenie na súde vo veci sporom medzi EEI a mestom Košice)

Najnovšia správa, uverejnená na webe mesta Košice týkajúca sa vzťahov s firmou EEI, ktorá mala zabezpečiť parkovacie miesta a systém parkovania v Košiciach, je zo septembra 2018. Keďže web mesta neobsahuje aktuálnejšie informácie, požiadali sme o vyjadrenie magistrát a pravdivosť výroku nám potvrdil riaditeľ magistrátu mesta Košice. Výrok preto hodnotíme ako pravdivý. O spore s firmou EEI informuje správa zo septembra 2018 nasledovne: " Od februárového zasadnutia mestského zastupiteľstva prebiehajú rokovania, za akých podmienok môže mesto prevziať od EEI parkovací systém. Finančné nároky EEI však boli doteraz pre mesto neprijateľné. Keďže k dohode na finančnom vyrovnaní nedošlo, dalo mesto spoločnosti EEI veľmi ústretový návrh. Podľa neho by mesto odkúpilo od spoločnosti EEI všetky zariadenia a prevzalo prevádzkovanie celého parkovacieho systému. A výšku finančného vyrovnania, na ktorom sa nevie mesto a EEI dohodnúť, by určil nezávislý súd. Takáto dohoda by naviac zabránila vzniku akýchkoľvek ďalších škôd.

septembra schválilo


Na čele NKÚ sedí alebo je stále pán predseda Jasovský. Plus sú tam dvaja podpredsedovia Najvyššieho kontrolného úradu.

Je pravdou, že NKÚ v súčasnosti stále vedie Ján Jasovský , ktorému funkčné obdobie uplynulo pred viac než dvoma rokmi. Dvaja podpredsedovia NKÚ sú Igor Šulaj , ktorý je vo funkcii od roku 2013, a Vladimír Tóth , takisto od roku 2013. Obaja podpredsedovia boli zvolení v NR SR v septembri 2013. Oboch navrhla SMER-SD a opozícia sa na voľne nezúčastnila. Výrok hodnotíme ako pravdivý. Dátum zverejnenia analýzy: 15.09.2014 Naspäť Nahlásiť chybu

Jasovský uplynulo Šulaj Tóth zvolení


U.S.Steel povedal, že odchádza zo Slovenska preto alebo naznačil, že odchádza zo Slovenska preto, lebo je veľmi prísna legislatíva z Bruselu, pokiaľ ide o ochranu životného prostredia a veľmi veľa sú vstupy pre nich pokiaľ ide o energie

Aj napriek tomu, že Róbert Fico tvrdí, že jedným z dôvodov pravdepodobného odchodu U.S.Steel z Košíc je okrem iného aj ekologická politika EÚ , predstavitelia U.S.Steelu na čele s Davidom Rintoulom a Jánom Bačom ako hovorcom tohto koncernu sa k dôvodom odchodu verejne nevyjadrujú, preto považujeme daný výrok za neoveriteľný.

ekologická politika EÚ


Všimnite si, že za tie 4 roky nášho vládnutia sa urobili obrovské rozhodnutia. Zoberte si rekonštrukciu hradu.

SITA z dňa 20. decembra 2007: "Rekonštrukcia Bratislavského hradu bude stáť jeden a pol až dve miliardy korún bez DPH . Vyplýva to z podmienok, ktoré dnes zverejnil európsky vestník verejného obstarávania." V decembri 2008 sa vláda rozhodla zvýšiť rozsah stavby na 3,8 mld. Sk . Rekonštrukcia Bratislavského hradu začala v apríli 2008. Za rekonštrukciu bola zodpovedná firma Váhostav - SK. Dátum zverejnenia analýzy: 21.11.2011 Naspäť Nahlásiť chybu

SITA zvýšiť začala


Naši policajti boli a slúžili v Maďarsku s maďarskou políciou.

Od októbra 2015 začalo na maďarsko-srbskej hranici pôsobiť 50 slovenských policajtov, ktorí pomáhali Maďarsku so strážením vonkajšej hranie Európskej únie a zamedzením nelegálnej migrácie. V auguste 2016 odišlo na maďarsko-srbskú hranicu 25 slovenských policajtov. Táto pomoc sa podľa dohody predlžovala na požiadanie Maďarska. Výrok hodnotíme ako pravdivý.

začalo odišlo


Zo zmluvy nám vyplýva chrániť Schengen… my máme 100 kilometrovú hranicu…

Ukrajinská hranica je skutočne zároveň schengenskou hranicou, pričom jej dĺžka je takmer 100km. Výrok hodnotíme ako pravdivý Povinnosť ochrany štátnej hranice s Ukrajinou, ktorá je zároveň hranicou Shengenu, vyplýva Slovensku na základe tzv. Shengenského protokolu . Ministerstvo vnútra na web-stránke uvádza: "Dňom 21.decembra 2007 sa úsek štátnej hranice Slovenskej republiky s Ukrajinou stal vonkajšou pozemnou hranicou schengenského priestoru. " Údaje ministerstva vnútra SR tiež informujú, že dĺžka Schengenskej hranice s Ukrajinou je celkovo 97,8km. Dátum zverejnenia analýzy: 28.02.2016 Naspäť Nahlásiť chybu

Shengenského protokolu
Ministerstvo vnútra
Údaje


Hromadných prepúšťaní za prvé 4 mesiace tohto roka je omnoho nižšia ako za prvé 4 mesiace predchádzajúceho roka.

Tlačová správa Ústredia práce, sociálnych vecí a rodiny z mája 2025 uvádza , že za prvé štyri mesiace roka nahlásili zamestnávatelia 22 hromadných prepúšťaní. Počet ohrozených pracovných miest v dôsledku prepúšťaní dosiahol číslo 2635. Ak tieto čísla porovnáme s rovnakým obdobím predchádzajúceho roka, ide o zníženie . Údaje z ústredia práce ukazujú , že za prvé štyri mesiace roku 2024 zamestnávatelia úradu nahlásili 36 hromadných prepúšťaní, v dôsledku čoho bolo ohrozených 3596 pracovných miest. Napokon bola v danom období ukončená spolupráca s 2766 zamestnancami.

Podľa Zákonníka práce sa za hromadné prepúšťanie považuje, ak zamestnávateľ v priebehu 90 dní ukončí pracovný pomer s presne stanoveným minimálnym počtom zamestnancov, ktorý sa odvíja od celkovej veľkosti podniku. Zákon zamestnávateľom ukladá povinnosť nahlásiť hromadné prepúsťanie na príslušnom úrade práce sociálnych vecí a rodiny z dôvodu sledovania dlhodobých trendov.

správa
uvádza
porovnáme
zníženie
Údaje
ukazujú
Zákonníka práce
ukladá


Pravdou zostáva, že ten zisk bánk naozaj narástol na úrovne, ktoré aj podľa posledných údajov na základe januárových čísel hovorí, že medziročný januárový nárast ziskovosti bánk je až o 30%, to znamená, že v roku 2011 je možné očakávať ešte väčšiu ziskovosť bánk ako v roku 2010.

Ako uvádza správa SITA : "Bankový sektor dosiahol v januári tohto roka na Slovensku čistý zisk 61,28 mil. eur a v medziročnom porovnaní sa zvýšil o 32,5%."

SITA


Sme tu spodnú hranicu možného uloženia pokuty z 2000 eur zvýšili na 5 tisíc eur. Za predpokladu, že opakovateľne sa zistí u podnikateľa, že zamestnáva pracovníkov v úvodzovkách načierno.

Je síce pravdou, že novelou zákona o inšpekcii práce a zákona o nelegálnej práci a nelegálnom zamestnávaní došlo k zmene výšky minimálnej sadzby pokuty, no táto vyššia sadzba na úrovni 5 tisíc eur je len v prípade nelegálneho zamestnávania dvoch a viacerých fyzických osôb. Pre ostatné delikty ostáva minimálna sadzba 2 tisíc eur. Výška sadzby v prípade opakovaného zistenia je na zvážení inšpektorátu. Richter priraďuje zvýšenú minimálnu hranicu pokuty 5 tisíc eur, nesprávnemu deliktu, výrok hodnotíme ako nepravdivý.

Pred novelizáciou z roku 2013, bola najnižšia hranica 2 tisíc eur. Úplné znenie Zákona č. 48/2012 o inšpekcii práce a č. 82/2005 Z. z. o nelegálnej práci a nelegálnom zamestnávaní ešte pred novelizáciou (Zbierka zákonov 2012), vo svojom paragrafovom znení uvádza nasledovné skutočnosti.

§ 19 Správne delikty

(2) Inšpektorát práce uloží pokutu

a) zamestnávateľovi alebo fyzickej osobe za

1. porušenie zákazu nelegálneho zamestnávania od 2 000 eur do 200 000 eur.

Novela (.pdf) zákona o inšpekcií práce a zákona o nelegálnej práci a nelegálnom zamestnávaní z 13. septembra 2013 mení spodnú hranicu pokuty u 2 tisíc eur na 5 tisíc eur, avšak len v prípade nelegálneho zamestnávania dvoch a viacerých FO..

Čl. I

8. V § 19 ods. 2 písm. a) prvom bode sa na konci pripájajú tieto slová: „a ak ide o nelegálne zamestnávanie dvoch a viac fyzických osôb súčasne, najmenej 5 000 eur,“.

Uvedená zmena minimálnej hranice na 5 tisíc eur sa týka len pre delikty nelegálneho zamestnávania dvoch a viacerých fyzických osôb. Ide len o dodatok k pôvodnému zneniu. To znamená, že minimálna hranica 2 tisíc eur stále platí pre ostatné delikty a teda aj pre opakované porušovanie. V prípade opakovaného porušenia novela nestanovuje minimálnu hranicu pokuty. V praxi ide o zváženie inšpektorátu.

Novela nezavádza nové pokuty pri opakovanom zistení. V pôvodnom konsolidovanom znení z roku 2012 je definovaná správna právomoc pri určovaní výšky pokuty za opakované porušovanie zákonných ustanovení bez konkrétnych čísiel.

(6) Inšpektorát práce pri ukladaní pokuty podľa odsekov 1 a 2 zohľadňuje jej preventívne pôsobenie a pri určovaní výšky pokuty prihliada najmä na

...e) opakované zistenie toho istého nedostatku.

Novela


Ja by som mohol citovať predstaviteľa každej jednej strany, ale poviem len jedného. Pán Bugár 30. mája v jednej televíznej relácii povedal, že nová vláda bude musieť šetriť, pretože táto vláda to nevedela, vláda však nebude musieť podľa neho zvyšovať dane, škrtať mandatorné výdavky alebo predlžovať vek odchodu do dôchodku, ak sa odstráni súčasná korupcia, prinesie to zdroje do rozpočtu.

Béla Bugár to naozaj povedal v relácii Na Telo 30. Mája 2010.

relácii


Vznikol projekt, s ktorým veľmi intenzívne pracujeme a prezentujeme ho na každej úrovni, ktorý sa nevolá South Stream, teda že Južný prúd, ale Eastring, akože východný okruh a spočíva v tom, že by sa prepojilo Bulharsko, Rumunsko a potom cez Maďarsko by sme sa vrátili naspäť do Veľkých Kapušian, čo by umožňovalo opäť v objeme asi 25 - 30 miliárd metrov kubických doručovať plyn cez územie Slovenska ďalej. Nebolo by to 60 miliárd, ale bolo by to minimálne 20 - 25.

Projekt Eastring by mal prepojiť terajšie plynovodné trasy zo západoeurópskych uzlov cez Slovensko na Ukrajinu a odtiaľ do Rumunska a do Bulharska. Kapacita plynovodu by mala byť spočiatku 10 miliárd metrov kubických s možnosťou rozšírenia na 20 miliárd metrov kubických. Fico uvádza kapacitu 20-25 miliárd ako minimum, čím sa dopúšťa zavádzania, nakoľko toto je len potenciálna kapacita do budúcnosti a nie v súčasnosti projektovaná. Súčasná projektovaná kapacita plynovodu Eastring podľa údajov na jeho oficiálnej stránke dosahuje 10 miliárd kubických metrov ročne, pričom sa jedná o jednosmerný prúd. Jeho cena je odhadovaná na 750 mil. Eur v najkratšom variante. Výstavba by mohla trvať približne tri roky. Prostredníctvom Eastringu bude v prvej fáze do regiónu balkánskych štátov možné prepravovať plyn zo západných plynárenských uzlov, ako je napríklad rakúsky Baumgarten, nemecké NCG a Gaspool, alebo taliansky PSV. Spoločnosť poukazuje na možnosť dodatočného rozšírenia kapacity na 20 miliárd metrov kubických a zavedenia obojsmerného prúdu. Eastring by mal merať 570 kilometrov a viesť v podstate terajšími plynovodnými trasami zo západoeurópskych uzlov cez Slovensko na Ukrajinu a odtiaľ do Rumunska a do Bulharska. Zdroj: eastring.com Dátum zverejnenia analýzy: 23.02.2015 Naspäť Nahlásiť chybu

dosahuje

eastring.com


Frešo už tentokrát presnejšie hovorí o nezamestnanosti za éry druhej vlády R. Fica. Podľa štvrťročných ako aj ročných údajov, je pravdou, že nezamestnanosť na druhej vlády R. Fica narástla. Výrok hodnotíme ako pravdivý. Podľa štvrťročných údajov zo Štatistického úradu bola v 2. štvrťroku nezamestnanosť na úrovni 13,6% a v 4. štvrťroku 2013 dosahovala úroveň 14,2%. V roku 2012 bola nezamestnanosť na úrovni 14% a v roku 2013 na úrovni 14,2%. Miera nezamestnanosti podľa ŠÚ SR (uvedené štvrťročné aj ročné údaje): Podľa mesačných údajov Eurostat nezamestnanosť medziročne neklesá. Dátum zverejnenia analýzy: 17.03.2014 Naspäť Nahlásiť chybu

údajov Eurostat


Rusko bolo 3 či 4 štvrťroky po sebe v poklese hospodárskom, Rusko je dnes chudobnejšou krajinou vďaka tým sankciám.

Ruská ekonomika bola približne od tretieho štvrťroku 2022 do druhého štvrťroku 2023 v recesii, kúpna sila obyvateľov je dnes nižšia ako v roku 2013 a inflácia za rok 2022 je na úrovni 11,9 %. Niektoré ukazatele sú ovplyvnené nárastom v odvetviach spojených s vojnou, po ich odčítaní je pravda, že Rusko je chudobnejšou krajinou.

V reakcii na ruskú vojenskú inváziu na Ukrajinu 24. februára 2022 Európska únia spolu so Spojenými štátmi, Veľkou Britániou a mnohými ďalšími krajinami zaviedli voči Rusku ekonomické sankcie. Ruská ekonomika sa v roku 2022 prepadla o 2,1 % po 5,6 % náraste v roku 2021. Podľa údajov Trading Economics , hrubý domáci produkt (HDP) Ruska bol v období približne od apríla 2022 do apríla 2023 v poklese. Najvýraznejší pokles bol zaznamenaný v období krátko po začiatku invázie na Ukrajinu, kedy rast HDP klesol v porovnaní s rokom 2021 v tomto období o 4,5 %.

Ako ukázali predbežné odhady agentúry, HDP Ruska naopak vzrástol v treťom štvrťroku 2023 o 5,5 % v porovnaní s predchádzajúcim rokom a zrýchlil sa zo 4,9 % rastu v predchádzajúcom trojmesačnom období. Bolo to najrýchlejšie tempo rastu od druhého štvrťroka 2021, k čomu prispeli vyššie referenčné ceny kľúčových ruských komodít, obnovenie dodávateľských reťazcov po vylúčení Ruska z kľúčových finančných trhov a na základe nízkych úrovní rastu HDP v predchádzajúcom roku v dôsledku ekonomických opatrení.

Odborníci predpokladajú , že ruská ekonomika sa po prvotnom šoku z uvalených sankcií zotavuje. V prvom kvartáli tohto roku HDP prvotne pokleslo o 1,8 %, kým v druhom kvartáli stúplo o 4,9 %. Ruské ministerstvo hospodárstva očakáva, že HDP v tomto roku vzrastie o 2,8 %, Medzinárodný menový fond (MMF) predpokladá nárast o 1,5 %. Podľa predpokladov MMF ruská ekonomika v roku 2024 porastie o 1,1 %, čo je menej, než boli predchádzajúce predpoklady. Ruské ministerstvo hospodárstva predpovedá v budúcom roku rast o 2,3 %, zatiaľ čo predpovede Centrálnej banky Ruskej federácie sú v rozpätí 0,5 – 1,5 %. Európska banka pre obnovu a rozvoj (EBOR) odhaduje , že ruská ekonomika vzrastie o 1,5 %. EBOR pritom pôvodne očakávala, že sankcie uvalené na Rusko z dôvodu ich invázie na Ukrajinu budú viac efektívne. EBOR tiež poznamenala, že aktivita Ruska „zostala silná – najmä spotreba domácností a verejné výdavky spojené s pokračujúcim konfliktom.“

Údaje agentúry Statista zaznamenali taktiež pokles HDP na osobu v roku 2023, avšak naďalej predpokladajú nárast.

Podľa MMF je nárast odrazom výrazného fiškálneho stimulu, silných investícií a odolnej spotreby v kontexte napätého pracovného trhu. Vysoké výdavky na vojnu krátkodobo napomáhajú ekonomike Ruska, avšak z dlhodobého hľadiska sú tieto výdavky vynakladané na úkor iných odvetví. Ekonómovia tvrdia, že z dlhodobého hľadiska príde k zmrazeniu výdavkov v sektore školstva či zdravotníctva. Rovnako sa sankcie prejavujú na nižšej hodnote ruskej meny, klesajúcej kúpnej sile, vyšších nákladoch na dovoz a na obmedzenejšom vývoze ropy a plynu.

Samotný Putin prezentuje krajinu ako odolnú voči západným sankciám. Aj napriek tomu však očakáva dvojpercentný deficit, nakoľko výdavky prevýšia príjmy. Ruská ekonomika dočasne rastie najmä vďaka vojnovému hospodárstvu a masívne zvýšenej produkcii zbraní a munície. Podniky sa však sťažujú na nedostatok pracovnej sily, nakoľko množstvo mužov bolo mobilizovaných do vojny. V neposlednom rade ruskú ekonomiku naďalej obmedzuje aj zdĺhavý vývoz, zvýšené clá a nevýhodné výmenné kurzy.

Pretrvávajúca vojna najviac ubližuje obyčajným Rusom a Ruskám. Centrálna banka vypočítala minulý rok mieru inflácie v Rusku na úrovni 11,9 %, za tento rok sa očakáva nárast o 7 – 7,5 %. Podľa údajov Nezavisimaja gazeta, kúpna sila obyvateľov Ruska je dnes o 6,5 % nižšia, než v roku 2013. Súčasná miera inflácie je dnes výrazne vyššia, ako ruská centrálna banka pôvodne očakávala.

Nakoľko krajina je vo vojne, zameranie na ekonomické ukazovatele, ako je HDP, je podľa niektorých expertov nepresné , práve pre vysoké výdaje na zbrojenie a s tým spojené prudké nafúknutie ekonomiky. Analýza Centra pre výskum politiky odhaduje, že pri odpočítaní vojenských výdavkov by bola minuloročná recesia dvakrát horšia ako ukazujú súčasné údaje.

prepadla
údajov Trading Economics
predpokladajú
predpokladov
odhaduje
prejavujú
vypočítala
nepresné


Pán kolega, štát (Slovensko pozn.) sa práve že nezadlžuje.

Slovensko sa zadlžovalo a zadlžuje. Stratégia riadenia štátneho dlhu na roky 2011 až 2014 (.pdf), vypracovaná ministerstvom financií uvádza, že "verejný dlh by mal kulminovať na úrovni 47% HDP v roku 2012 a následne klesať."


Poľnohospodári a farmári získali finančnú podporu po extrémnom suchu v objeme 70 mil. eur vo forme výhodných úverov na založenie novej úrody, obnovený bol inštitút tzv. červenej nafty, ako aj nový systém centrálnej evidencie hospodárskych zvierat.

Výrok o štátnej podpore poľnohospodárov a farmárov zahŕňa opatrenia vlády, zrealizované v lete 2012. Výrok preto hodnotíme ako pravdivý.

Vláda v auguste 2012 schválila opatrenia na zmiernenie následkov sucha v objeme vyše 70 mil. eur. Podľa správy agentúry SITA tak poľnohospodári mohli čerpať doplnkové priame platby za vyše 1,67 mil. eur, zvýhodnené pôžičky za 30 mil. eur, či štátnu pomoc na zamestnávanie znevýhodnených zamestnancov v sume 660 tis. eur. Štátnou pomocou pre poľnohospodárov bolo aj opätovné zavedenie daňovo zvýhodnenej červenej nafty, čo v nasledujúcom roku predstavovalo zhruba o 10 mil. eur menej na príjmoch spotrebných daní z minerálnych olejov – nafty, uvádza sa v článku na portáli pravda.sk.

Súčasťou opatrení bol aj návrh na skvalitnenie systému centrálnej evidencie hospodárskych zvierat a maximálneho využívania údajov z kontroly úžitkovosti s cieľom zvýšenia konkurencieschopnosti živočíšnej výroby. Zámerom nového systému evidencie bola podľa materiálu vlády (kapitola 2.5) registrácia fariem a zvierat, pohybu zvierat a vysledovateľnosť chorôb a zvierat v prípade výskytu nákaz a tým ochrana zdravia spotrebiteľov živočíšnych produktov na Slovensku. Rokovací materiál vlády obsahuje podrobné údaje o jednotlivých formách štátnej pomoci, vrátane sumáru navrhovaných opatrení:

K uvedeným formám štátnej pomoci odzneli aj pripomienky (zdroj: pravda ): „ Kvitujeme snahu vlády pomôcť nám, ale treba si uvedomiť, že niektoré veľkoryso vyzerajúce opatrenia sú pre časť poľnohospodárskych podnikov jednoducho nedostupné,“ povedal podpredseda Regionálnej poľnohospodárskej a potravinárskej komory v Nitre Ivan Oravec. Napríklad o zvýhodnené pôžičky v celkovom objeme 30 miliónov eur mohli požiadať len malé a stredné podniky, ktoré zamestnávajú nie viac ako 50 pracovníkov. Veľké družstvá s farmami hovädzieho dobytka a ošípaných však zamestnávajú spravidla viac ako sto ľudí a podľa pravidiel Európskej únie nemajú nárok na lacné úvery len s polpercentným úrokom.

„ Podstatou problému červenej nafty je to, či sa na Slovensku živočíšna výroba zachová alebo nie, či budeme konzumovať slovenské alebo zahraničné mlieko, jogurty, syry a mäso, “ podotýka podpredseda Slovenskej poľnohospodárskej a potravinárskej komory Alexander Pastorek. Ak sa zrúti živočíšna výroba, v poľnohospodárstve sa podľa Pastoreka stratí 10–tisíc pracovných miest. Títo ľudia sa len ťažko uplatnia v iných odvetviach ekonomiky.

správy článku materiálu pravda


Aj pán Matovič hlasoval za pád vlády Ivety Radičovej.

Keď vláda Ivety Radičovej spojila hlasovanie o eurovale s vyslovením dôvery, Igor Matovič (a takmer celý poslanecký klub SaS) nehlasoval. Vláda tak nezískala - a s ohľadom na parlamentné počty ani nemohla získať - v parlamente nadpolovičnú väčšinu prítomných poslancov, ktorú potrebovala. Igorova Matovičova neúčasť - hoci nebol proti - teda prispela k nedostatočnej podpore vlády. Tvrdenie Erika Tomáša, podľa ktorého Matovič hlasoval za pád Radičovej vlády, teda hodnotíme ako ešte pravdivé. Vláda Ivety Radičovej padla 11. októbra 2011 po tom, čo premiérka spojila hlasovanie o eurovale s hlasovaním o dôvere vláde. K eurovalu mali zásadné výhrady poslanci klubu SaS, v takomto spojenom hlasovaní preto vládu (okrem Martina Fecka) nepodporili - zo sály predtým odišli. Igor Matovič sa dostal do parlamentu na kandidátke SaS, v tom čase bol však nezaradeným poslancom - nepatril do žiadneho klubu. Pri spojenom hlasovaní o eurovale dôvere vláde v sále aj on chýbal. Vláda dostala 55 zo 124 hlasov - nezískala teda nadpolovičnú väčšinu prítomných poslancov, ktorú potrebovala . Nadpolovičná väčšina všetkých poslancov je potrebná pri vyslovovaní nedôvery vláde. Keďže poslanecký klub SaS mal 21 členov a Igor Matovič bol 22 koaličný poslanec, z parlamentných počtov je zrejmé, že bez ich hlasov vláda nemohla získať podporu - či by nehlasovali alebo hlasovali proti. Ústava hovorí , že „ ak Národná rada Slovenskej republiky vysloví vláde nedôveru, alebo ak zamietne jej návrh na vyslovenie dôvery, prezident Slovenskej republiky vládu odvolá.”

Vláda nepodporili dostal nepatril potrebovala je hovorí


V tomto chcem pripomenúť našu iniciatívu, to je projekt, ktorý sa nazýva Eastring. To je ponuka vybudovať prepojenie plynové zo Slovenska, z Veľkých Kapušian cez Maďarsko alebo Ukrajinu, Rumunsko, Bulharsko až na turecké hranice, ktoré by naozaj veľkým spôsobom preklenulo súčasnú chýbajúcu infraštruktúru a bolo by kľúčovou súčasťou prepojenia severo-južného.

Plynovod Eastring ako iniciatíva spoločnosti Eustream má do roku 2018 prepojiť Veľké Kapušany s hranicami Turecka práve cez Maďarsko alebo Ukrajinu, Rumunsko a Bulharsko. Má byť alternatívou za zrušený projekt South Stream a zároveň prinesie severo-južné prepojenie plynovodov, ktoré dlhodobo podporuje Európska komisia. Výrok preto hodnotíme ako pravdivý.

Eastring
podporuje
22.februára 2015
Eustream
trasovaním
stáť
zrušilo
Eastring


...pána Ledeckého, starostu Spišského Hrhova, ktorý vybudoval obecný podnik a takto zamestnal sám bez nejakej štátnej pomoci, zdôrazňujem bez jedného eura štátnej pomoci, vybudoval pracovné miesta pre desiatky Rómov...

V obci Spišský Hrhov pred pár rokmi vznikol za pomoci starostu Vladimíra Ledeckého, tzv.obecný podnik. Obecná firma v obci Spišský Hrhov funguje na princípe sociálneho podniku , pričom investície do neho prichádzali z obecného rozpočtu a výnosy následne zostávali v obecnej firme na realizáciu ďalšieho rozvoja v obci, príp. z niektorých fondov a nadácií ako napr. Phare , nadácia Európske komisie zameraná na podporu cestovného ruchu. Okrem obrovského úspechu fungujúceho sociálneho podniku obce, je jej výnimočnosť aj vo vyriešení rómskej problematiky v regióne a v ich začlenení do chodu obce. Na základe získaných informácií hodnotíme výrok ako pravdivý.

podniku Phare rozhovore Rómov investora Dedina Gypsy Európska Svetovej


Taliani teraz rozhodli, že ženy pôjdu do dôchodku vo veku 67 rokov.

Ešte v októbri 2011, sa Taliansko zaručilo EÚ, že bude postupne zvyšovať vek nástupu do dôchodku. Cieľom je dosiahnuť dôchodkový vek 67 rokov pre mužov aj ženy do roku 2025.

zvyšovať


Minulý týždeň NCZI evidovalo najviac nakazených v skupinách nad 35 rokov a najmenej v skupine pod 9 rokov.

Minister školstva nesprávne používa údaje NCZI a zavádzajúco navodzuje dojem, ako keby v skupine detí do 9 rokov bolo najmenej prípadov Covidu-19 spomedzi všetkých vekových skupín za aktuálne obdobie. NCZI však píše o najnižšej miere pozitivity v tejto skupine, navyše za celé obdobie pandémie od marca 2020. V diskusii o zatváraní škôl je podstatné pozerať sa na aktuálne údaje, pre ktoré tvrdenie Branislava Gröhlinga neplatí: najviac pozitívnych prípadov za ostatný týždeň je vo vekovej skupine 45-49 rokov, druhou najčastejšou kategóriou sú deti od 10 do 14 rokov, pričom deti od 5 do 9 rokov sú siedmou najčastejšou skupinou spomedzi 20.

NCZI zverejnilo 18. novembra 2021 údaje, podľa ktorej je priemerný vek človeka pozitívne testovaného PCR testom na Covid-19 40 rokov. V tlačovej správe tiež spomenulo mieru pozitivity: „Najvyššiu mieru pozitivity eviduje NCZI u vekovej skupiny 35 až 44 rokov a u 45- až 54-ročných osôb. Naopak, najmenej pozitívnych PCR testy odhalili u detí do deväť rokov.”

Minister školstva tieto informácie použil ako argument na nezatváranie škôl. Jeho formulácia “minulý týždeň evidovalo NCZI” tiež vytvára dojem, ako keby išlo o aktuálne údaje, podľa ktorých treba robiť rozhodnutia. NCZI pritom zverejnilo informácie o celom priebehu pandémie, ktorý nie je výpovedný pre súčasnú situáciu, delta variant a otvorené školy.

Spomedzi pozitívnych v priebehu týždňa od 17. novembra do 23. novembra je najsilnejšie zastúpená veková skupina 40 – 44 rokov. Po nej nasledujú deti vo veku 10-14 rokov, tretí sú ľudia od 45 do 49. Skupina detí od 5 do 9 rokov je na 7. mieste spomedzi 20 vekových kategórii, podľa ktorých dáta NCZI usporiadava. Nie je preto pravda, že nakazených do 9 rokov je najmenej, neplatí to ani pre vekovú skupinu 0-4 roky.

Ministerstvo školstva sme požiadali o stanovisko, odkázali nás na tlačovú správu NCZI, ktorú zverejnila TASR .

zverejnilo pozitívnych TASR


Máme najvyššie ceny energie, elektrickej energie a prepravy práve na Slovensku.

Finance.gov.sk: Podľa analýzy (,pdf) Inštitútu finančnej politiky má Slovensko po Cypre druhú najdrahšiu elektrinu pre firmy. Cena elektriny pre domácnosti sa dlhodobo pohybuje v priemere EÚ. "Cena elektriny pre firmy je u nás druhá najvyššia dlhodobo nad priemerom krajín EÚ. V prvom polroku 2010 bola podľa Eurostatu cena elektriny pre firmu s priemernou spotrebou (od 500 do 2000 MWh) o 26% vyššia ako v ostatných členských štátoch a po Cypre druhá najvyššia v EÚ. V druhom polroku 2009 si výrobcovia dokonca priplatili viac ako 50% oproti európskemu priemeru. Na druhej strane regulovaný segment domácností dlhodobo kolíše okolo priemeru EÚ." Ceny sú druhé najvyššie len pre firmy a nie pre domácnosti, ako môže vyplývať zo Simonovho tvrdenia .

Finance.gov.sk: Podľa analýzy (,pdf)


(odpoveď na otázku, koľko rokov je v politike, pozn.) 10 rokov.

Igor Matovič do politiky vstúpil v roku 2010, keď v parlamentných voľbách kandidoval za stranu SaS ako člen občianskeho hnutia Obyčajní ľudia. Vďaka preferenčným hlasom sa mu zo 150. miesta podarilo dostať až na štvrté miesto kandidátky. Do nasledujúcich volieb išlo hnutie OĽaNO už ako samostatný politický subjekt. Keďže Igor Matovič skutočne pôsobí v politike približne 10 rokov, hodnotíme jeho tvrdenie ako pravdivé.

vstúpil dostať samostatný


...keď si pozriete, že ako výrazne nižšia alebo takmer žiadna korupcia bola počas našej vlády...

Na základe indexu vnímania korupcie (CPI) podľa Transparency International bolo vnímanie korupcie na Slovensku počas vlády Ivety Radičovej horšie ako v predchádzajúce roky a tiež horšie ako v roky nasledujúce. Výrok preto hodnotíme ako nepravdivý.


Pán Kažimír, musím povedať, že dosť začínate dosahovať veľkosť k demagógii vášho šéfa. Vy citujete z nášho materiálu niečo, čo som ja potvrdil, čo som povedal. My nie sme proti zavedeniu bankovej dane. Len o tejto bankovej dani rokujeme v rámci Európskej únie. Vy citujete, že o tom rokujeme a toto kladiete ako dôkaz toho, že ja nechcem bankovú daň a že som dvojtvárny. Ja som povedal, že tak, ako ste vy túto bankovú daň navrhli, to považujem za nezmyselné, za škodlivé.

Podla sme.sk z 11. januára 2011 prezentoval hovorca ministerstva financií Jaroš toto stanovisko k zdaneniu bánk: „Rezort financií si vie takúto dan predstavit, ale dáva prednost koordinovanej celoeurópskej diskusii.“ Portál hnonline.sk 10. februára 2011 uvádza dalšie stanovisko ministerstva: "'Návrh poslancov (za SMER, pozn.) bol nekoncepcný, zle pripravený a vychádzal z nesprávnych údajov ,' hovorí hovorca ministerstva financií Martin Jaroš. Keby sa zaviedla dan podla návrhu Smeru-SD, zdanenie bánk by bolo mnohonásobne vyššie ako v iných krajinách. Mohol by sa zopakovat príklad z Madarska, kde z bankového sektora ustupovali investori, prípadne by sa preniesli dane na klientov vo forme vyšších poplatkov. 'Banky sme nemuseli vdaka ozdraveniu a privatizácii spred desiatich rokov v case krízy zachranovat, preto z principiálneho hladiska nemá teraz zmysel banky zdanovat ,' uviedol Jaroš." Podobné informácie uvádza 2. novembra 2010 aj agentúra SITA . Úplné stanovisko ministerstva financií k návrhu SMERu si môžete pozriet tu . Z týchto príkladov by sa dalo usudzovat, že ministerstvo financií je v princípe proti zavedeniu bankovej dane na Slovensku, no túto možnost úplne nevylucuje, ak by rozhodnutie o jej zavedení bolo založené na koordinovanom postupe štátov EÚ.

sme.sk

hnonline.sk

SITA

tu